سێکتاریسم لە کوردستان. جەماڵ عەڵیاڵی – Giareng\nلایەنگری لە لایەک، خۆ بەستنەوە بە هێندێک پێوەری تایبەتی کەسایەتی و ناوچەیی، گرێدراوی بە ئایدیۆلۆژیایەکی ڕەق و وشک، بێ نەرمی و نیانی، ریزبەندی لە پشت چەند تایبەتمەندی جیاواز لە چۆڵگەی ژیانی بەبێ هاوتەریبی دەگەڵ تایبەتمەندییەکانی دەرەوەی بازنەی خۆجێیی و … واتە sekterism/factionum بە زمانیتر، بابەتی ئەو نووسەراوەی بەرچاو خۆێنەرە. ئایا ئەو تاریفە لە سێکتاریسم ڕاستە یاخود هەڵە؟ دیارە ئەوە باسێکی تێر و تەسەل نیە، شیکردنەوە و لێکۆڵینەوەی گەرەکە، تەنانەت گەلێک رووناکبیر دژی خۆێندنەوەی ئەو بابەتە لە سەر قەوارەی کوردستانن بەڵام بە ڕای نووسەر، ئەو بابەته شایانی لێکۆڵینەوە یە.\nلە کۆنەوە هەر وا بووە، مرۆڤ بە یارمەتی زانست و تێگەیشتن لە هەوڵی لێکدانەوەی دیاردە و ڕووداوەکان بووە، بەشێک بۆ دامرکاندنی نیازەکانی دەروونی خۆی، بەشێک بۆ ئەوەی کە خەڵکان و “شتی”تر بکاتە بەرپرسیاری هەڵە و داکەوتنەکانی خۆی، بەڵام بەشێکیش بۆ خۆێندنەوەی داهاتوو، ئەو داهاتوویەی کە ئێستا نەهاتۆتە ئاراوە. ئەو بابەتەی نووسەر ئامادەی کردووە چۆن و بە چ لایەکدا دەکەوێ، ئەوە ئیتر وڵامەکەی لای نووسەر نیە.پێشەکی چەند دێڕێک بۆ دەمەزەرد کردنەوەی بیر، لای خۆم و خۆێنەر.\nکۆمەڵگای مرۆڤایەتی لەوپەڕی ساکاری وسەرەتاییدا، لیپاولیپ پڕلە ئایدیۆلۆژیای جیاواز بووە کە بریتییە لە پێوەندی و هەڵسوکەوتی نێوان مرۆڤەکان و چۆڵگەی ژیان. ئەو سەردەمە دەگەڕێتەوە بۆ سەر ئەو کاتەی کە مرۆڤ تازە خەریک بوو دادەبەزیە دەشتاییەکان واتە ساواترین کۆمەڵگای ئەوکات کە هیچکامیان ئاگاداریی لەوی تر نەبوو، هەرکام سیستەمی ساکاری خۆیان هەبوو بێ ئەوەی کە چ زانیارێکیان لە سەر سیستەمی جیران هەبێ. ئەوە بوو بە هۆکارێک بۆ فرەچەشنە بوونی ئایدیۆلۆژیاکان. ئەو وتەیە جگە لە ڕاستێکی مەنتیقی لە سەر پێداچوونەوە بە پڕۆسەی پێگەیشتنی کۆمەڵگاکانی سەرەتایییە نیە، واتە هەرگیز لە قۆناخی هیپۆتێز دەرناکەوێ.لە سەر ئەم جۆرە ئایدیۆلۆژیانە چ بابەتێکی مەوزووعی نیە جگە لە ڕا و بۆچوون. زۆر دواتر، کاتێک ئایدیۆلۆژیاکانی “هاوچەرخ” پەیدا بوون، بۆ سەلماندنی ڕاستی خۆیان و داسەپاندنی خۆیان بە سەر کۆمەڵگاکاندا نازناوی ئایینیان بە ئایدیۆلۆژیا ناسراوەکان لکاند. لە کتێبە ناسراوەکانی ئەو ئایینانەی لە مێزۆپۆتامیا هەڵقوڵاون، هەر یەکەو باس لە فرە ئایینی کوفری سەردەمی بەر لە “ئەوان” دەکات و ئایینە کوفرەکان دەکات بە هەنجەتێک بۆ سەلماندنی ڕاستی خۆی.\nلە سەر یەکەم ئایدیۆلۆژیاکانی سەرەتایی زانیارێکی زۆر لە بەر دەست نیە جگە لە بۆچوونی زانایان بە دوای لێکدانەوە لە سەر ڕووداوەکانی پاشوو بە یارمەتی ئەو ئاسەوارانەی کە بە کوورتی و بە کەمی پاشەکەوت بوونە. هۆکارەکەی ئەوەیە کە لەو سەردەمە چ شێوە نووسراوەیەکی ئەوتۆ پاشەکەوت نەبووە. ئەوەی کە وەکوو نووسراوە پاشەکەوت بووە زۆر زیاتر جێگەی پرسیار و گومانە. هۆکارەکەی ئەوەیە کە مێژوونووسەکان بەکرێگیراوی پاشایان بوون و بە دڵی پاشاکان مێژوویان تۆمار دەکرد. زۆرینەی ئەو نووسراوانە دەگەڕێنەوە بۆ ئەو سەردەمەی کە لە درێژەی خۆیدا، بەناوی قۆناخیکۆتایی ماتریارکال ناسراوە. لەو قۆناخەدا،لە مەر سەردەمی زەردەشت و ئایینەکەی هێندێک دەوڵەمەندی هەیە بەڵام پێویستە ئەویش بە شک و گومانەوە سەیری بکرێت. هۆکارەکەی ئەوەیە کە ئەو ئایینە گشت دەمێ لە ژێر تانەو و تەوژمی زۆردارانی سەردەمی خۆی بوە و لەو بوارەدا، هەر ئەو ئایینە مەجبوور بوە نەک هەر خۆی حەشار بدات بەڵکوو ئاڵوگۆریش بە سەرخۆدا بێنێت بۆ ئەوەی کە خۆ لە دووژمنانی ئەوکاتی، واتە ئایینە تازەکان بپارێزێ. فرەچەشنی ئەو خەڵکانەی کە لە ژێر ناوی جیاوازدا هاوشێوەی ئایینی زەردەشتین ئەوە دەسەلمێنێ. هەر ئەو فرەچەشنییە لە خەڵکانی هاوشێوەی ئایینی زەردەشتی دەتوانی ڕێگە بۆ ئەو بیرۆکەیە خۆش بکات کە دەڵێ یەکەم سێکتەکانی سەرەتایی لە ناو ئایینی زەردەشتدا پێکهات، هەر ئەو کاتەی سەرۆکیان بۆ “مابەد”ەکان هەڵبژارد وپاشان چەند لکیان پێ بەستەوە. پێرەو و نازناوی ئەو لکانە لە شۆێنە جیاوازەکانی هاوکاتدا، دەتوانێ بە چەشنێک هاوتەریبی ئەو بیرۆکەیە بێت.\nکاتێک مووسا، بانگەشەیئایینی خۆی کرد، “بە سیستمی بوونەکەی” زیاتر بەرچاوبوو، هۆکارەکەی ئەوە بوو کە لە تەجرەبەی سەرنەکەوتووی زەردەشت کەلکی وەرگرت و هەر لەسەرەتاوە کۆمەڵێک یاسا و ریسای بۆ رکێفی خەڵکەکەی دامەزراند. لای ئەو ئایینە نۆێیە، زەردەشتی کوفر بوو، تەنانەت بۆ ئەوەی کە خەڵکی خۆی پەڕیوەی ئایینی زەردەشتی نەبن، تووند و تیژێکی گەلێکی نواند بەڵام سەرەڕای ئەوە، لە دەست بەسەرداگرتنی کۆمەڵگادا سەرکەوتوو نەبوو. لای ئایینی موسایی، ناوبردنی ئایینی زەردەشتی کوفر بوو هەر بۆیە هەرگیز نە باسی زەردەشتیکرد ونە باسی “قەوم”ەکەی زەردەشت، لە شۆێنێکدا کە لە کتێبەکەی موسادا تەنانەت دانیشتوانی کۆێرە دێیەک بە ٤٠ کەس حەشیمەتەوە وەک “قەوم” ناو دەبرێن. کاراکتەری ئایینیموسا لەوەدا بوو کە بچووکترین لادان لە یاساکانی ئایینی بە تووندوتیژی وڵام دەداوە بەڵام خەڵکەکەی مافی ئەوەیان هەبوو کە خوا بکێشنە ژێر پرسیار.\nلەو کاتەوە تا ئێستا ئیتر چ ئایینێکیتر نەهاتۆتە سەر زەوی. بە دوو هۆکاری ساکارەوە، یەکەم ئاستی زانست لە کۆمەڵگادا ئەوەندە چۆتە سەر کە مرۆڤ خۆی بتوانێ بکەوێتە شۆێن وڵامی پرسیارەکانی. دووهەم هەر بەو پێیە مرۆڤ هەستی بەرپرسیارێتی لە مەر چۆڵگەی ژیان زیاتر بووە. ئەوە مەنتیقییە کە ئیتر گۆی زەوی چ ئایینێکی نۆێ بەخۆوە نەبینێ. لەو کاتەوە ئەو ئایدیۆلۆژیانەی کە پێکهاتن ئیتر نەدەکرا ناوی ئایینینا پێوە بلکێندرێ، بەو شێوە، زۆربەیان پاشناوی “ئیسم”یان بە خۆوە گرت.\nبە تۆسقاڵێک راوەستان لە سەر ئەو دێڕانەی لەسەرەوە هاتوون چەند خاڵی گرینگ دەردەکەون. لەوانە، یەکەم ئەوەی کە ئەو بەسەرهاتە هی ١٠٠ ساڵ و ١٠٠٠ ساڵ نیە، “دیاردەیەکە” کە زۆر زیاتر لە ٣٠٠٠ ساڵ دەوامی هەبووە، کەواتە، هەڵەیە ئەگەر بە دیاردە بناسرێ، ئیتر پاش ئەو ماوە دوورودرێژە، بۆتە بە پڕۆسە یاخود لەو چوارچێوەیەدا، “شێوازی ژیان”. دووهەم ئەوەی کە ئەو “پڕۆسەیە” زۆر بە چڕی و پڕی لە سەر “خەڵکێک” کاریگەری کردووە و شێوازی ژیانی بۆ ئەو خەڵکە داڕشتوە. سێهەم ئەوەی کە ئەو خەڵکە نە عەرەبە، نە فارسە، نە تورکە، نە ئەرمەنییە و نە ئاسۆرییە، ئەو خەڵکە کوردە. بە گۆێرەی ئەو ئەزموونە تاڵەی درێژتر لە مێژووی نووسراو، نەتەوەی کورد فرچکی بە دۆ زانیاری هەڵە گرتووە: لە لایەکەو هەر سیستەمێکی نۆێ بۆ کورد مەترسیدارە، لە لایەکیترەوە، بە پێی ئەو ئەزموونە، کورد نابێ متمانەت بە کەس بکات جگە لە تۆری کۆمەڵایەتی خۆی، واتە تایفە وعەشیرەتی خۆی کە زۆربەیان بە مەبەستی خۆپاراستن، لێک دابڕاو بوون.ئایا دەتوانین ئەمە وەکوو پێوەرێکی بچووک بۆ لێکۆڵینەوە لە سەرسێکتاریسم لە ناو نەتەوەی کورددا بخەینە بەرباس؟\nئەگەر ئەو پرسیارەی کۆتایی لە خانەی ڵۆژیکدا جێ بگرێ ئەوا پێویستە لایەنیتری ئەو “پوولە” شی بکریتەوە، رەنگە بە گۆێرەی خوارەوە: ژیانی لەو چەشنە، ژیان لە ژێر نکۆڵی و کووشت و بڕ و ڕاونانی بێ پسانەوە، کاریگەری قووڵی لە کۆمەڵگای کوردستان کردووە. ڕاستە، خۆحەشاردان بە مەبەستی دەربازبوون لە ژێرنکۆڵی و تواندنەوە لە ڕێگەی کووشت و بڕ و ڕاونان، تواناییە بەڵام هونەر نیە، هونەر لە خووڵقاندنی “نۆێ”دا یە. خۆحەشاردانەوە، وەکوو گشت دیاردەیەکیتر، بە پێی بارودۆخ، ئاڵوگۆڕی بەسەرا هاتوە و ئەکتەرەکانی جێگۆڕکێیان پێکراوە، ئەوە چارەنووسی لۆژیکی هەر پرۆسەیەکە. تەرجەمەیەکی سەردەمییانە لە سەر ئەو باسە رەنگە لایەنێکیتری کاکڵی دۆخەکە ئاشکرا بکات:\nلە سەردەمی هەنووکەییدا داگیرکەر بە هەر هەنجەت و بیانوویەک بووبێت جگە لە نکۆڵی و تواندنەوە لە رێگەیکووشت و بڕ و ڕاونان چی بۆ نەتەوەی کورد نەبووە. ئەوە بۆتە بە شێوازێک لە ژیان لە ناو کۆمەڵگەی کوردەواریدا، کولتوورێکی وەهای پێکهێناوە کە نەتەوەی کورد گشت دیاردە و هەڵکەوتێکی نۆێ بە دووژمنی خۆی دەزانێ و متمانەی بە کەس نیە، واتە خۆی لە ناو جیهانی تەسکی “خۆییدا”دەبەستێتەوە هەر بۆیە دەکرێ باس لە سێکتاریسم لەناو نەتەوەی کورددا بکرێ. ئەگەر ئەو بیرۆکەیە بکەوێتە خانەی لۆژیکەوە، ئەوکات ئەوا گشت تۆێژ و لایەنەکانی کۆمەڵگا لەخۆی دەگرێتەوە بە کەسایەتی، ڕووناکبیر و سازەوە.\nکاتێک مرۆڤ بە هەر هۆکارێک بێت، گیانی لە دەست دەدات، ئیتر ئەو جەستەیە پێوەندی بە ژیان دەپچکڕێ و هەر بەو هۆکارە پێویست نیە چیتر لێرە لەسەری بدوێین.دەگمەن نیە کە مرۆڤ گیانی لە دەست نادات بەڵام لە ڕێگەیترەوە مێشکی دەبێتە بە کۆیلە.ئەو حاڵەتە چارەی سرووشتی هەیە، مێشک بە شێوازێکی سرووشتی زۆر جاران خۆی لە کۆت و زنجیر رزگار دەکات. هێندێک جار هەیە کە مرۆڤ “هەستی” دەبێتە کۆیلە، ئەو حاڵەتە لە دوو حاڵەتەکەی پێشوودرێژخایەنترە و برینی قووڵترە. هەست، کەرەستەیەکە بۆ پێوەندی مرۆڤ دەگەڵ هەرچی لە دەرەوەی جەستە و بیری مرۆڤدایە کە واتە پێویستە رێگەچارەیەک بۆ رزگارکردنی هەست لە بەندی کۆیلەیەتی بدۆزرێتەوە بەڵام چۆن؟ لێرەدا پرسی پەروەردە دێتە ئاراوە. ئەوە بە هەڵکەوت نیە کە داگیرکەری کوردستان جگە لە قوتابخانەکانی خۆی، قوتابخانەی تایبەتی لە کوردستان بۆ مناڵانی کورد دادەمەزرێنێ، مەبەستی تواندنەوەی نەتەوەی کوردە. گرینگی پەروەردە لێرەدایە کە دەتوانێ لە لایەن هەر کەسێک و بۆ هەر مەبەستێک بەکاربێت.\nدرێژەپێدانی سیاسەتی نامرۆڤانە لەمەر نەتەوەی کورد کاردانەوەکەی ئەوە بووە کە ئێستا لە باری سیاسییەوە لە پانتایی کوردستاندا دێتە بەرچاو. دەکرێ بوێژین ناتەبایی سیاسی لەناوبەین گشتی سازەکانی سیاسیدا بە ئاشکرایی دیارە، تەنانەت ئەوکاتەی هێرشی ڕاستەوخۆی داگیرکەریان لەسەرە، ئەوکاتیش لایەنەکانی سیاسی ناتوانن سەرەڕای جیاوازی لە بیرو بۆچوون لە دەوری یەک خاڵی “مان و نەمان” یاخود مافی “بوون” کۆ ببنەوە. هۆکاری ئەو کردەوەیە بە ڕای نووسەر تەنیا لەو کولتوورەدایە کە بە درێژایی مێژوو لە کۆمەڵگای کوردەواریدا پێکهاتوە و بەو شێوەیە، هەستی تاکی کوردی کردۆتە کۆیلەی ئەو شێوازە لە ژیان. هەربۆیە مافی بوون و پرسی مان و نەمان نایەتە بەرچاوی تاکی کورد. رەنگە بە وتە، زۆرینەی سازەکانی سیاسی باس لە یێکێتی نەتەوەیی و … بکەن بەڵام لە پراکتیکدا هەر ئەو زۆرینەیە گاڵتەی بە دەستەواژەی لەو چەشنە دێت چونکە یەکەم ئەوە “شت”ێکی نۆێیە و کورد نامۆیی لێدەکات، دووهەم ئەو هەنگاوە پێویستی بە متمانە بە لایەنەکانیترە. بەخت ڕەشی کورد لەوەدایە کە تەنیا ئەو دوو زانیارییەی لە مێژووی خۆێناوی خۆی فێربووە.


پێشمەرگە دێرینەکانی کۆمەڵە و ھەروەھا پێشمەرگەکانی نەوەی نوێ\nکەم ئەندامانی سەنگەر و بنەماڵەی سەربەرزی گیانبەختکردووان کۆمەڵە!\nڕۆژی پێشمەرگەی کۆمەڵەتان لێ پیرۆز بێت.\nپێشمەرگە و پێشمەرگایەتی، بێ گومان یەکیک لە فاکتەرە گرنگەکانی بەرگری لە کیانی نەتەوەیی گەلی کوردە و ھەر بۆیەش وشەی پێشمەرگە لە ھەناوی خەڵکی کوردستاندا ھەر دەم ھێمایەکی خۆشەویست و ئومێد بەخشە.\nلە ماوەی نزیک بە چل ساڵ خەباتی پێشمەرگانەی کۆمەڵە، پێشمەرگەی کۆمەڵە سیمبولی ڕاستگۆیی، فیداکاری و خۆنەویستی و قارەمانییەتی و سەرمەشقی شۆڕشگێڕانی کوردستان بووە. مێژووی چل ساڵەی خەباتی ئەو ھێزە سەلمێنەری ئەم ڕاستییەیە.\nلە ٣١ی جۆزەردانی ساڵی ١٣٥٧ی ھەتاویدا ھاوڕێ "سەعید موعینی" ناسراو بە "خانە" شان بە شانی پێشمەرگەکانی یەکێتی نیشتمانی کوردستان، لە شەڕێکی نابەرابەردا لەگەڵ ھێزەکانی ڕژیمی دیکتاتۆری بەعسی عێراق، گیانی ئازیزی بەخت کرد و بوو بە سەرقافڵەی کاروانی شەھیدانی کۆمەڵە. گیانبەختکردنی پێشمەرگەیەکی کۆمەڵە لە سەنگەری بەرگری لە پارچەیەکیتر لە کوردستان بوو بە ڕەمزێک بۆ ناساندن و پێناسەکردنی ئەرک و بەرپرسایەتی پێشمەرگەی کۆمەڵە. چەند مانگ پاش ئەم ڕووداوە و دوای ڕووخانی دەسەڵاتی پاشایەتی لە ئێران و ئاشکرابوونی چالاکییە نھێنییەکانی کۆمەڵە و پێکھاتنی ھێزی پێشمەرگەی کۆمەڵە ٣١ی جۆزەردان وەکوو ڕۆژی پێشمەرگەی کۆمەڵە ناودێر کرا و لەو کاتەوە جەماوەر و کۆمەڵانی خەڵک لە سەرجەم ناوچەکانی کوردستان، بە سۆز و ھەستێکی تایبەتەوە ڕێز لەم رۆژە دەگرن.\nپێشمەرگەی کۆمەڵە لەماوەی ٤٠ ساڵ خەبات و تێکۆشانی خۆیدا، تووانیویەتی ببێت بە جێگەی هیوای خەڵکی بندەست و ھەژاری کوردستان و بەردەوام بە خولقاندنی حەماسە و قارەمانییەتی، باسی نێو ماڵان و وێردی سەر زاران بووە. چاوپاکی و چاونەترسی، چاوتێری و چاوتێژی لە پاڵ پاراستنی سنوورەکانی ئەخلاق و مافە ئینسانییەکان تەنیا بەشێک لەو نۆرمانەیە کە پێشمەرگەی کۆمەڵە وەکوو پرەنسیپێک ڕەچاوی دەکات.\nفێرگەی پێشمەرگایەتی، لە ٤ دەیە مێژووی خەباتی ئاشکرای کۆمەڵەدا، ھاوکات لەگەڵ پەروەردەی سیاسی، ڕاھێنان و فێرکاری نیزامیشی بەرەوپێش بردووە و فێرخوازان و قوتابیانی ئەم بزووتنەوەی بە ھەر دوو چەک تەیار کردووە. ھێزی پێشمەرگەی کۆمەڵە کە ھەڵگری سەدان و ھەزاران بیرەوەری و ئەزموونی پرشنگدارە، وەکوو باسکی بەھێزی گەلێکی چەوساوە بووە کە خەونی داگیرکەران و بەکرێگیراوانی ڕژیمی تێکداوە و لە پێناو ڕووخاندنی قەڵای زۆرداریدا خەباتی کردووە.\nپێشمەرگەی کۆمەڵە، ھەر کاتێک و لە ھەر جێگایەک کە پێویست بووبێت، بۆ پاراستنی مافی ڕەوای خەڵک و بزووتنەوەی ڕەوای کوردستان گیانبازی کردووە، چاونەترسی و لەخۆبردوویی کردووەتە کردار و ئاکاریی وەک دوو فاکتەری بنەڕەتی لە ناسنامە و پێناسەی خۆی بۆ گەییشتن بەئامانجەکانی، گونجاندوویەتی.\nپێشمەرگەی کۆمەڵە ھاوکات وەک ئاڵاھەڵگرانی تێکۆشان بۆ گەیشتن بە ئازادییە سیاسییەکان، یەکسانیخوازانی مافی ژن و پیاو، پارێزگاری کردن لە مافی کرێکاران و چینی ھەژاری کوردستان، پشتیوان و رێکخەری خەباتی جەماوەری و بزووتنەوە کۆمەڵایەتییەکان، ئەرکی شۆڕشگێڕانەی خۆی بەڕێوە بردووە. پێشمەرگەکانی کۆمەڵە لە ھەموو سەنگەرەکانی خەباتدا، شاخ، شار، زیندان و ھتد دەوری چالاک و کاریگەریان نواندووە.\nپێشمەرگەی ژن، ئەو دیاردە جوان و بە نرخەیە کە کۆمەڵە وەک دیاردەیەکی نوێ و لە پێناو یەکسانیخوازی و ڕزگاری نەوتەوەیی پێشکەشی بزووتنەوەی ڕزگاریخوازی کوردستانی کردووە. ھێزی پێشمەرگەی کۆمەڵە، ھێزێکی بەرحەق و کاریگەر بووە لە پانتای خەباتی کوردستانی ڕۆژھەڵات و جەماوەری خەڵکیش پاڵپشتێکی گەورە و ورەبەخشی ئەم ھێزە بوون و ھەن .\nپێشمەرگەی کۆمەڵە، ئەگەر چەک بەدەست لە بەرانبەر داگیرکەرانی گەلی کورددا قارەمانانە خۆڕاگری کردووە و بەگژ دوژمی ھاردا چۆتەوە، لە لایەکی دیکەوە لە بەرانبە خەڵکی کوردستان چەکی بیروباوەڕ و وشیار کردنەوەی لە شان کردووە و داکۆکیکەری ڕاستەقینەی ئاسایش و ئارامی کۆمەڵانی خەڵکی کوردستان بووە. ڕەفتار و ڕەوشتی جوانی پێشمەرگەی کۆمەڵە ھیچ کات کۆن نابێت و ئێستاکەش ڕەمزی شانازییە و بۆ ھەموو کچان و کوڕانی کوردستان.\nکۆماری ئیسلامی، بە درێژایی تەمەنی و ساڵ لەدوای ساڵ زیاتر شەرعیەت و ڕەوایی خۆی لەدەست داوە، کارامەیی نەماوە و لەبواری نێودەوڵەتیش ھیچ دۆست و ھاوپەیمانی بۆخۆی نەھێشتۆتەوە، بۆیەھەموو ئاماژەکان بۆ ئەوەن کە بەرەو نەمان و لەناوچوون ھەنگاو دەنێت. لە بەرامبەر ئەمەدا بزووتنەوەی کوردستان و کۆمەڵەن کەسەرەڕای ھەموو تەنگ و چەڵەمەکان، بەردەوام بەرەو ئاسۆیەکی ڕوون لە ھەڵکشاندا بووە. خەت و گوفتمانی ئێمە بەرینتر بۆتەوەو کۆمەڵگای نێونەتەوەیی زیاتر لەجاران سەرەنجی داوەتەبزووتنەوەڕەواکەمان. زیاتر لە ٤٠ ساڵ خەباتی پێشمەرگانەی ئێمە لە چوارچێوەی مافی ڕەوای بەرەنگاری نەتەوەییدا، سەلمێنەری خوێندنەوەیەکی درووستە کە پاش ٤٠ ساڵ کۆمەڵگای نێونەتەویی قەناعەتی پێ ھێناوە. کۆماری ئیسلامی ئێستا ھەڕەشەیکی گەورەیە بۆ سەر ناوچەکە و وڵاتانی دەوروبەر و تەناھی جیھانی خستووتە مەترسییەوە. بە تێرۆریست ناساندنی سپای پاسداران و کارنامە و کردەوەکانی ئەم ڕێکخراوەیە، ئەوەی بۆ جیھان ڕوونکردەوە کە خەباتی پێشمەرگانەی ئێمە ھەر لە سەرەتاوە و لە ناوەڕۆکی خۆیدا شەڕێک بە دژی تێرۆر و تێرۆریزم بووە .\nھەنووکە، رەفتاری کۆماری ئیسلامی وایکردووەکە ھەموو سیناریۆ و ئەگەرێک دەتوانێت بێتەئاراوە بۆ لەناوچوون و ڕووخانی ئەم ڕژیمە. پێمانخۆشە کۆمەڵانی خەڵکی کوردستان دڵنیا بکەینەوەکە ھەروەک پێشوو، چلۆن چەک و ھزر و بیر و پێنووسمان لە پێناو پاراستنی مافی ڕەوای خەڵکەکەمان ھەڵسووڕاوە، لە ئەگەری ھەر ڕووداوێکدا، پێشمەرگەکانی کۆمەڵە، گیان لەسەردەست و خۆبەخشانە، ئامادەن بۆ پاراستنی ماڵ و سامانی خەڵک و دەسکەوتەکانی بزووتنەوەی کوردستان و دووپاتی دەکەینەوە کە ٣١ی جۆزەردان، ڕۆژی ڕێزلێنانە لەو ئەرکە بەنرخانەی کە پێشمەرگەی کۆمەڵە بە کردەوە ھێناویانەتە سەر شانۆی سیاسی و پێشمەرگانەی بزووتنەوەی ڕزگاریخوازانەی گەلی کورد و ھەر کات پێوستیش بێت ئامادەیە جارێکی دیکە نەقش و دەوری مێژووی و گرنگی خۆی بگێڕێت.\nلاوانی شۆڕشگێڕ و کۆڵنەدەری کوردستانی ڕۆژھەڵات!\nدڵنیاین کە ھەموو لاوانی کوردستان لە ئاڵۆگوڕی سیاسی داھاتووی کوردستاندا وەک پێشمەرگەی کۆمەڵە بۆ سەربەرزی و سەرکەوتنی ئامانجەکانی گەلی کورد و خەڵکی ئازادیخوازی کوردستان لەچەشنی پێشمەرگەی کۆمەڵە بە ئامادەیی و سنگفراوانییەوە دێنە مەیدانی خەبات و تێکۆشان لە دژی داگیرکەرانی کوردستان و بۆیە لێرەوە داواتان لێدەکەین پەیوەست بن بە ڕێزەکانی پڕ لە شانازی هێزی پێشمەرگەی کۆمەڵەوە و ئاسۆی ئاوات و ئارەزووەکانتان لەم ھێزەدا ببیننەوە. بێگومان بۆ خۆتان و بنەماڵە و مێژووی گەلەکەمان دەبنە ڕێنوێن، و برووسکەی ئیرادە و ھەڵبژاردەتان، دەبێتەچرای ڕوونکەرەوەی خەبات و تێکۆشان بۆ نەوەکانی داھاتووش.\nجارێکی دیکە بە ناوی کومیتەی ناوەندیی کۆمەڵەوە، سەرەتا یاد و ناوی کاک خانە و سەرجەم پێشمەرگە گیانبەختکردووەکان بەرز ڕادەگرین و دواجار بە بۆنەی ئەم ڕۆژەوە کە دەرخەری ئیرادەی گەل و ھێمای خۆڕاگری ڕۆڵەکانیەتی، لە ھەموو ھاوسەنگەران و سەرجەم خەڵکی کوردستانی ڕۆژھەڵات پیرۆزبایی دەکەین. ھەروەھا داوا لە پێشمەرگە دێرینەکان دەکەین تاکوو ئەزموونی کردەوەیی خۆیان لەگەڵ وزەی نەسلی نوێ تێک ئاڵێنن و خۆیان بۆ بارودۆخی نوێ ئامادە بکەن.\n٣١ی جۆزەردانی ١٣٩٨ی هەتاوی\n٢١ی ژوەنی ٢٠١٩ی زایینی


نوێنەرى عیراق لە یونسکۆ رێکارەکانی وەزارەتی خوێندنی باڵا بەرز دەنرخێنێت و پشتیوانی و ھاوکاری خۆیان و رێکخراوەکەیانی بۆ پلان و ستراتیژی وەزارەت بۆ خوێندنی ساڵی داھاتو دەردەبرێت | وەزارەتى خوێندنى باڵا و توێژینەوەى زانستى\nنوێنەرى عیراق لە یونسکۆ رێکارەکانی وەزارەتی خوێندنی باڵا بەرز دەنرخێنێت و پشتیوانی و ھاوکاری خۆیان و رێکخراوەکەیانی بۆ پلان و ستراتیژی وەزارەت بۆ خوێندنی ساڵی داھاتو دەردەبرێت\nد.ئارام محەمەد قادر وەزیرى خوێندنى باڵا و توێژینەوەى زانستى تەئکیدى کردەوە کە ڕاسپاردەکانى یونسکۆ لەکەرتى خوێندنى باڵاى هەرێم ڕەچاو دەکرێن و بەهەند وەردەگیرێن، سوپاسى ڕیکخراوەکەشى کرد بۆ ئەو هاوکاریانەى کە لەکاتى بڵاوبونەوەى ڤایرۆسى کۆڕۆنا پێشکەشى پڕۆسەى خوێندنیان کردوە، نوێنەرى یونسکۆش رێکارەکانی وەزارەتی خوێندنی باڵا بەرز دەنرخێنێت و پشتیوانی و ھاوکاری خۆیان و رێکخراوەکەیانی بۆ پلان و ستراتیژی وەزارەت بۆخوێندنی ساڵی داھاتو دەردەبرێت.\nئەم هەماهەنگى لێکتێگەیشتنەى هەردولا لەمیانەى ئەو پێشوازیەدا هات کە ئەمڕۆ چوارشەممە ڕێکەوتى ١٩/٨/٢٠٢٠ د.ئارام محەمەد قادر وەزیرى خوێندنى باڵا و توێژینەوەى زانستى حکومەتى هەرێمى کوردستان لە پڕۆفیسۆر د.محمود شاکر ئەلمولا خەلەف نوێنەری ھەمیشەیی حکومەتی عێراق لە ڕیکخراوى یونسکۆى کرد، کە هەریەک لە بریکاری وەزیر و سەرۆکی زانکۆی ئەربیل و بەڕێوەبەرانی گشتتی ئامادەى دانیشتنەکە بوون.\nوەزیرى خوێندنى باڵا و توێژینەوەى زانستى بەبایەخەوە باسى لەهەماهەنگى نێوان هەردولا کرد و سوپاسى ڕێکخراوى یونسکۆ و نوێنەرى هەمیشەیى عیراقى لەو ڕێکخراوە کرد، کە لەماوەى ڕابردو بەتایبەت لەکاتى بڵاو بونەوەى ڤایرۆسى کۆڕۆنا هاوکارى وەزارەتى خوێندنى باڵا بونە و بەردەوام لە گفتوگۆ و پەیوەندیدا بون بۆ ئەوەى باشترین ڕێگەچارە و بژاردە بۆ پڕۆسەى خوێندن لەسەر بنەماى زانستى جێبەجێ بکرێن، بەتایبەت ئەو ڕێگەچارانەى وەزارەتى خوێندنى باڵاى هەرێم گرتنەبەر بۆ ئەوەى پشتیوانى ڕێخراوى یونسکۆى هەبێت.\nد.ئارام محەمەد قادر تەئکیدىیشى کردەوە کە ڕاسپاردەکانى ڕێکخراوى یونسکۆ لەکەرتى خوێندنى باڵا لە هەرێمى کوردستان ڕەچاو دەکرێت و بەهەند وەردەگیرێن.\nلەبەرامبەردا پڕۆفیسۆر د.محمود شاکر ئەلمولا خەلەف نوێنەری ھەمیشەیی حکومەتی عێراق لە ڕێکخراوى یونسکۆ ئامادەیى و پشتیوانى خۆى دەربڕى بۆ هاوکارى کردنى زیاترى وەزارەتى خوێندنى باڵا و توێژینەوەى زانستى لەهەمو کارەکانى داهاتوى تایبەت بە پرۆسەى خوێندن، بەتایبەت بۆ چۆنیەتى بەردەوامبونی خوێندن لەسەردەمى بڵاوبونەوەى ڤایرۆسى کۆڕۆنادا.\nلە بەشێکى دیکەى دانیشتنەکە باس لە پەیوەندییەکانى نێوان وەزارەتى خوێندنى باڵا و توێژینەوەى زانستى و ڕێکخراوى یونسکۆ و ئەو هاوکاریانە کرا کە لەکاتى بڵاوبونەوەى ڤایرۆسى کۆڕۆنا ڕێکخراوەکە پێشکەشى پڕۆسەى خوێندنى هەرێمى کردوە، بۆ بەردەوام بونى ساڵى خوێندنى ٢٠١٩ – ٢٠٢٠ .\nهاوکات بەبایەخەوە باس لەو پلانان و ئەگەرانە کرا کە بۆ ساڵى خوێندنى ٢٠٢٠ – ٢٠٢١ لە پڕۆسەى خوێندن جێبەجێ دەکرێن، لەهەمان کاتدا هەڵسەنگاندن بۆ کارەکانى ڕابردوى نێوان هەردولا کرا و لەو بارەیەوەش نوێنەرى ڕێکخراوى یونسکۆ تەئکیدى کردەوە کە بۆ ساڵى خوێندنى ٢٠٢٠ – ٢٠٢١ هاوکارى وەزارەتى خوێندنى باڵا دەبن.


6 ساڵ شه‌ڕی سووریا و ئاماره سه‌رسوڕهێنه‌ره‌کان\nجام کوردی:له ماوه‌ی 6 ساڵی شه‌ڕی سووریا ژماره‌ی كوژراوانی جه‌نگه‌كه 320 هه‌زار كوژراوی تێپه‌ڕاند، كه 96 هه‌زار كه‌سیان خه‌ڵكی سڤیلن. نه‌ته‌وه یه‌كگرتووه‌كان ساڵی 2016 به شومترین و ره‌شترین ساڵ بۆ منداڵانی سووریا ناوده‌بات، ئه‌و ساڵه‌ش له‌مپه‌ری زۆر هاتنه پێشه‌وه و گرفتی زۆر بۆ هه‌وڵه دیپلۆماتییه‌كانی چاره‌سه‌ری ره‌وشه‌كه درووستبوو.پێش دوو رۆژ له‌وه‌ی ناكۆكییه‌كانی سووریا پێ بنێته ساڵی حه‌وته‌مه‌وه، روانگه‌ی سووری بۆ مافه‌كانی مرۆڤ رایگه‌یاند" له ماوه‌ی 6 ساڵی رابردووی ئه‌و ململانێ ...\nدروستكراوە لە بەروارى سێ شەممە, 14 ئازار 2017\nئەردۆغان هه‌ڕه‌شه له وڵاتانی ئه‌وروپی ده‌کات\nجام کوردی: سەرۆک کۆمارى تورکیا ڕایگەیاند، وڵاتانى ئەوروپى هەندێکیان حەز بە پێشکەوتنى تورکیا ناکەن، بەتایبەتى ئەڵمانیا، هەروەها دەشڵێت "زوو یان درونگ باجى کردەوەکانیان دەدەن". شەوى ١٣ى ئازارى ٢٠١٧ رەجەب تەیب ئەردۆغان، سەرکۆماری تورکیا لە چاوپێکەوتنێکى تەلەفزیۆنى لەبارەى گرژییەکانى تورکیا لەگەڵ وڵاتانى ئەوروپا دووا و ئاماژەى بۆ ئەوەکرد کە ھۆڵەندا بۆ ماوەی دوو کاتژمێر باری نائاسایی لە وڵاتەکەی ڕاگەیاندووە و وتی "لە ڕووداوەکەی ھۆڵەندا، بێجگە لە ئیدارەی ناوەندی، شارەوانی لە ماوەی چەند کاتژمێرێکدا داد...\nوێستگه‌ی شه‌مه‌نده‌فه‌ری موسڵ کۆنتڕۆڵ کرا\nجام کوردی: هێزه عیراقییه‌كان كۆنتڕۆڵكردنه‌وه‌ی وێستگه‌ی شه‌مه‌نده‌فه‌ری نه‌ینه‌واو گه‌راجی به‌غدا-یان له باشوری رۆژئاوای گه‌ڕه‌كی موسڵی كۆن راگه‌یاند.فه‌ریق رائید شاكر جه‌وده‌ت فه‌رمانده‌ی پۆلیسی فیدراڵی عیراق ئه‌مڕۆ به‌خه‌ندانی راگه‌یاند "هێزه‌كانی به‌رپه‌رچدانه‌وه‌ی خێرا وێستگه‌ی شه‌مه‌نده‌فه‌ری نه‌ینه‌واو گه‌راجی به‌غدا-یان له باشوری رۆژئاوای گه‌ڕه‌كی موسڵی كۆن كۆنتڕۆڵكردووه‌ته‌وه".وتیشی كه پێشڕه‌وی هێزه‌كان له ناوچه‌ی باب توب به‌رده‌وامه به‌ره‌و پردی كۆن.شاكر ...\nتیمێکی پزیشکی ئێران دەگەنە ھەڵەبجەو لە سیمینارێکدا رێنمایی دەدەنە بریندارانی چەکی کیمیایی\nجام کوردی: دوای ئەوەی تیمێکی پزیشکی ئێرانی کە پێکھاتبوون لە" د.ئیحسان مدیریان و د. حمید ساڵحی و د. محەممەد رەزا سدیقی گەشتنە پارێزگای ھەڵەبجە. لە سیمینارێکدا کە بۆ بەرکەوتوانی چەکی کیمیایی لە ھۆڵی بۆنەکانی ئەو شارە پێشکەشکرا تیشک خرایە سەر کاریگەرییەکانی چەکی کیمیایی لە سەر بەرکەوتوان و برینداران. لەو بارەیەوە لوقمان عبدولقادر سەرۆکی کۆمەڵەی قوربانیانی کیمیابارانی ھەڵەبجە بە جام کوردی راگەیاند"ھەر یەکە لەو پزیشکە پسپۆڕە ئێرانیانە کە لە بوارەکانی چاوو کۆ ئەندامی ھەناسەدان و ھەناویدا شارەزاییان...\nبەھۆی نزیک بونەوەی یادی ھەڵەبجە لایەنە سیاسیەکان ناچار کران بە رێکەوتن لە سەر حکومەتی خۆجێی ئەو شارە.\nجام کوردی : ھاودەنگ محەممەد لایەنە سیاسییەکانی ھەرێمی کوردستان بۆ حگومەتە خۆجێییەکەی ھەڵەبجە رێککەوتن لەسەر پێکھێنانی ئەنجومەنی ئەو پارێزگایەو ژمارەی نوێنەرانی لایەنەکانیش لەنێو ئەنجومەنەکەدا دیاریکرا. ئەمە لە کاتێکدایە تێکڕای لایەنە سیاسییەکانی لە ترسی توڕەبوونی جەماوەری ئەو شارە (یەکێتی، گۆڕان، لیستی خزمەت، پارتی، بزوتنەوەی ئیسلامی، ھاوپەیمانیی نیشتمانی و کۆتای کاکەییەکان) رێککەوتن لەسەر دابەشکردنی کورسییەکانی ئەنجومەنی پارێزگای ھەڵەبجە و بەڕێوەبەرایەتییە گشتییەکان، کە ژمارەیان ١٤ بەڕێوەب...\nئێران ،توركیا "وڵاتێكى پارێزراو نییه"\nجام کوردی: وه‌زاره‌تى ده‌ره‌وه‌ى ئێران داوا له هاووڵاتیانى ده‌كات، له‌كاتى گه‌شتكردنیاندا بۆ توركیا، ئاگادارى خۆیان بن، به‌رپرسێكیش ئاماژه به‌وه ده‌دات، كه توركیا له ئێستادا وڵاتێكى پارێزراو و سه‌قامگیر نییه.ئاژانسى هه‌واڵه‌كانى "فارس"، ڕاگه‌یاندراوێكى وه‌زاره‌تى ده‌ره‌وه‌ى ئێرانى بڵاوكرده‌وه و تیایدا هاتووه :" به‌هۆى دۆخى توركیا و خواستى هاوولاتیانى ئێرانى بۆ سه‌ردانیكردنى وڵاتانى ده‌ره‌وه، به‌تایبه‌ت سه‌ردانیكردنى توركیا، ئامۆژگارى هاوولاتیان ده‌كه‌ینه‌وه به‌ته‌واوه‌تى ئاگایان له خۆ...\nنەتەوە یەکگرتووەکان پەیماننامەکانی وەردەگێڕێتە سەر زمانی کوردی\nجام کوردی: نەتەوە یەکگرتووەکان پەیماننامە و رێککەوتنەکانی وەردەگێڕێتە سەر کوردی و 10 هەزار کتێب بڵاو دەکاتەوە.بەپێی راگەیەندراوێکی نێردەی نەتەوە یەکگرتووەکان لە عێراق (یۆنامی)، کە وێنەیەکی بۆ (باسنیوز) نێردراوە، ئۆفیسەکانی نێردەکە نۆ پەیماننامە و رێککەوتننامەی بنەڕەتیی مافی مرۆڤی وەرگێڕاوەتە سەر زمانی کوردی.پەیماننامە و رێککەوتننامەکان لە کتێبێک کۆکراونەتەوە و 10 هەزار دانەی لەلایەن نەتەوە یەکگرتووەکانەوە لێ چاپ کراوە، کە یەکەمجارە ئەو پەیمانننامانە لەلایەن نەتەوە یەکگرتووەکانەوە دەخرێنە سەر زم...\nكه‌شوهه‌واى ئه‌مڕۆى شاره‌كانى هه‌رێمى كوردستان\nجام کوردی: به‌ڕێوه‌به‌رایه‌تى كه‌شناسى و بومه‌له‌رزه‌زانى هه‌رێم كه‌شوهه‌واى ئه‌مڕۆ دووشه‌ممه 13ى ئازارى، شاره‌كانى هه‌رێمى كوردستانى بڵاوكرده‌وه و به‌پێى پێشبینیه‌كانیش له به‌شێك له شاره‌كانى هه‌رێمى كوردستان بارانده‌بارێت و له به‌شێكیشیاندا هه‌ور و خۆ ده‌بێت. ...\nیاده‌وه‌رییه‌کانی ئۆباما و میشێلی هاوسه‌ری چاپ ده‌کرێت\nجام کوردی:هەریەكە لە باراك ئۆباما، سەرۆكی پێشووی ئەمریكا و میشێل ئۆبامای هاوژینی و خانمی یەكەمی پێشووی ئەمریكا، یادەوەرییەكانیان لە دوو پەرتووكدا چاپ و بڵاودەكەنەوە.كۆمپانیای پێنگوین راندۆم هاوس، گرێبەستی لەگەڵ ئەو دوو كەسایەتییە كردووە و مافی لە چاپدان و بڵاوكردنەوەی ئەو دوو كتێبەی لەسەر ئاستی جیهاندا بەدەستهێناوە.ئۆباما و هاوژینەكەی لەسەر ئەوە رێككەوتوون كە بەشێكی داهاتی ئەو كتێبە بۆ دەزگا خێرخوازییەكان بێ، لەوانەش دەزگای خێرخوازیی ئۆباما.رۆژنامەی فاینانشاڵ تایمز ئاشكرای كردووە، ژمارەیەكی زۆر...\nموسڵ ده‌بێته گۆڕستانی ئه‌و چه‌کدارانه‌ی داعش له‌وێ ماونه‌ته‌وه\nجام کوردی: بریت مه‌كگۆرك نێرده‌ی سه‌رۆكی ئه‌مریكا له‌هاوپه‌یمانی نێوده‌وڵه‌تی شه‌ڕی دژ به داعش رایگه‌یاند، ئه‌و چه‌كدارانه‌ی داعش كه له‌موسڵ ماون هه‌ر له‌و شاره‌دا ده‌مرن.ئه‌و وتانه‌ی مه‌كگۆرك دوای بڕینی دوایین رێگه‌ی ده‌رچوون له‌موسڵ دێت له‌لایه‌ن هێزه عیراقییه‌كانه‌وه‌و گه‌مارۆدانی چه‌كدارانی داعش له‌ناو شاره‌كه‌دا.مه‌كگۆرك له‌به‌غداوه به رۆژنامه‌نوسانی راگه‌یاند "فیرقه‌ی نوێی سوپای عیراق شه‌وی شه‌ممه دوایین رێگه‌ی ده‌رچونی له‌موسڵ بڕیوه، ئه‌و چه‌كدارانه‌ی داعش كه له...\nپەڕەى 871 لەکۆى 1141 پەڕەدا


چه‌ند سودێك له 10 ڕۆژی سه‌ره‌تای مانگی حاجیان :: ماڵپه‌ڕی فه‌رمووده\nچه‌ند سودێك له 10 ڕۆژی سه‌ره‌تای مانگی حاجیان\n1_ ده‌رۆژی سه‌ره‌تای مانگی حاجیان – كه ده‌كاته سه‌ره‌تای مانگی ذي الحجة - له‌باشترینی ڕۆژه‌كانی دونیایه بۆ ئه‌نجامدانی كرده‌وه‌ی چاك تیایدا ؛ پێغه‌مبه‌ری خوا صلی الله علیه وسلم فه‌رمویه‌تی : (ما من أيام العمل الصالح فيهن أحب إلى الله من هذه الأيام العشر، قالوا: يا رسول الله ولا الجهاد في سبيل الله؟ قال: ولا الجهاد في سبيل الله إلا رجل خرج بنفسه وماله فلم يرجع من ذلك بشيء) رواه البخاري : 969 . .\nواتە: هیچ ڕۆژانێك نیە كردەوەی چاكە تێیدا خۆشەویست تر بێت لە لای خوا وەكو ئەم دە ڕۆژەی مانگی حاجیان، وتیان: ئەی پێغەمبەری خوا صلى الله عليه وسلم تەنانەت جیهادیش لە پێناوی خوادا؟ فەرمووی : تەنانەت جیهادیش لە پێناوی خوادا تەنها مەگەر پیاوێك نەبێت كە بە خۆی و ماڵ و سامانییەوە دەربچێت بۆ جیهاد لە پێناوی خوادا و هیچیش لەوانە نەگەڕێتەوە .\n2_ فه‌زڵ و پاداشتی نوێژكردن و به‌ڕۆژووبوون و خوێندنه‌وه‌ی قورئان و زیكر كردن و دوعاكردن و سه‌ده‌قه و باقی عیباده‌ته‌كان له‌م ده ڕۆژه‌دا زۆر خێرتر و به فه‌زڵتره له‌باقی رۆژه‌كانی ساڵ .\n3_ فه‌زڵی كرده‌وه‌ی چاك له‌م ده ڕۆژه‌دا شه‌و و ڕۆژی ده‌گرێته‌وه ؛ به‌ڵام ده شه‌وی كۆتایی مانگی ڕه‌مه‌زان فه‌زڵی زیاتره له ده شه‌وی سه‌ره‌تای مانگی ذي الحجة چونكه شه‌وی قه‌دری تێدایه ؛ وه ده‌ڕۆژی سه‌ره‌تای مانگی ذي الحجة فه‌زڵی زیاتره له‌باقی ڕۆژه‌كانی تر چونكه ڕۆژی عه‌ره‌فه و رۆژی قوربانی كردنی تێدایه .\n4_ ئه‌م ده ڕۆژه چه‌ند جۆره عیباده‌تێك له‌خۆده‌گرێت كه له‌رۆژه‌كانی تردا نیه ؛ وه‌ك : حه‌ج كردن ؛ وه قوربانی كردن ؛ له‌گه‌ڵ نوێژ و رۆژوو و سه‌ده‌قه و قورئان خوێندن و باقی عیباده‌ته‌كانی تریش .\n5_ خوای په‌روه‌ردگار سوێندی به ده‌شه‌وی سه‌ره‌تای مانگی ذي الحجة خواردووه و فه‌رمویه‌تی : وَالْفَجْرِ (1) وَلَيَالٍ عَشْرٍ (2) . سورة الفجر : (1 – 2) . واته : سوێند به به‌ره به‌یان ؛ وه به ده‌شه‌وی سه‌ره‌تای مانگی ذي الحجة .\nتێبینی : ئه‌مه ته‌فسیری جومهوری زانایانه له‌ته‌فسیر كردنی ئه‌م ده شه‌وه به ده‌شه‌وی سه‌ره‌تای مانگی حاجیان . تفسیر ابن كثير : 8 / 390 . و لطائف المعارف لابن رجب : 268 .\n6_ له‌م ده رۆژه‌دا رۆژی عه‌ره‌فه هه‌یه كه به‌رۆژووبون تیایدا ده‌بێته كه‌فاره‌تی تاوانی ساڵێكی ڕابردوو و داهاتوو ؛ پێغەمبەری خوا صلى الله علیه وسلم فەرموویەتی : (صِيَامُ يَوْمِ عَرَفَةَ إِنِّي أحتسبُ عَلَى اللَّهِ أَنْ يُكَفِّرُ السَّنَةَ الَّتِي قَبْلَهُ وَالسَّنَةَ الَّتِي بَعْدَهُ ) صحيح الجامع : 3853 . واتە : بەڕۆژوو بوونی رۆژی عەرەفە رەجام وایە خوای گەورە بیکاتە کەفارەتی گشت تاوانە (بچووکەکانی) ساڵی ڕابردوو و داهاتوو .\n7_ وه له‌م ده‌ڕۆژه‌دا رۆژی نه‌حر هه‌یه كه ده‌كاته یه‌كه‌م ڕۆژی جه‌ژنی قوربان ؛ له‌م رۆژه‌دا قوربانی ده‌كرێت و له‌گه‌وره‌ترین ڕۆژه‌كانه له‌لای خوای په‌روه‌ردگار ؛ پێغه‌مبه‌ری خوا صلی الله علیه وسلم فه‌رمویه‌تی : گه‌وره‌ترین رۆژ له‌لای خوای په‌روه‌ردگار رۆژی نه‌حره . رواه ابو داود : 1765 ؛ وصححه الالبانی .\n8_ باشترین كرده‌وه له‌م ده ڕۆژه‌دا بریتیه له حه‌ج كردن به‌شێوه‌یه‌كی ڕیك و پێك و ته‌واو ؛ پێغه‌مبه‌ری خوا صلی الله علیه وسلم فه‌رمویه‌تی : وَالحَجُّ المَبْرُورُ لَيْسَ لَهُ جَزَاءٌ إِلَّا الجَنَّةَ . مُتَّفَقٌ عَلَيْهِ .\nواتە : حەجێكی چاك پاداشتی نیە تەنها بەهەشت نەبێت .\n9_ سونه‌ت وایه له‌م ده‌ڕۆژه‌دا ته‌كبیر لێ بدرێت : ( الله أكبر - الله أكبر - الله أكبر- لا إله إلا الله - الله أكبر - الله أكبر- ولله الحمد ) .\nئیمامی بوخاری - ڕەحمەتی خوای لێبێت – فەرمویەتی : كَانَ ابْنُ عُمَرَ ، وَأَبُو هُرَيْرَةَ : يَخْرُجَانِ إِلَى السُّوقِ فِي أَيَّامِ الْعَشْرِ يُكَبِّرَانِ وَيُكَبِّرُ النَّاسُ بِتَكْبِيرِهِمَا : صحيح البخاري : 2/ 24\nواتە : ئیبن عومەر و ابو هریرە ( رەزای خوایان لێبێت ) لە دە رۆژی سەرەتای مانگی حاجیان دەچونە بازار و تەکبیریان لێ دەدا و خەڵکیش بەتەکبیری ئەوان تەکبیریان لێ دەدا .\n10_ به‌ڕۆژوو بوونى نۆ ڕۆژ له ده‌ڕۆژه‌كانى سه‌ره‌تاى مانگى ( ذي الحجة ) سونه‌ته و فه‌رموده‌ی له‌باره‌وه هاتووه ؛ عن بعض أزواج النبي (صلی الله علیه‌وسلم) قالت : كان رسول الله (صلی الله علیه وسلم ) يصوم تسع ذي الحجة ....) صحيح سنن أبي داود : 2129.\nواته : هه‌ندێك له خێزانه‌كانى پێغه‌مبه‌ر (صلی الله علیه‌وسلم) فه‌رموويانه : پێغه‌مبه‌رى خوا (صلی الله علیه‌وسلم) نۆ ڕۆژه‌كانى مانگى ( ذي الحجة) به ڕۆژوو ده‌بوو .\n11_ بازرگانیه‌كی به‌سوود و قازانج له‌م ده‌ڕۆژه‌دا هه‌یه ئه‌ویش بریتیه له خه‌تم كردنی قورئانی پیرۆز به‌بیركردنه‌وه و تێرامان له‌مانای ئایه‌ته‌كان و كرده‌وه پێ كردنی ؛ به‌خوێندنه‌وه‌ی هه‌رپیتێك له پیته‌كانی قورئان له‌م ده‌ڕۆژه‌دا زیاتر له ده خێرت بۆ ده‌نوسرێت چونكه فه‌زڵی كرده‌وه‌ی چاك له‌م ده ڕۆژه‌دا زیاتره له ڕۆژه‌كانی تر .\n12_ باشترین نوێژ له‌دوای نوێژه فه‌ڕ‌زه‌كان بریتیه له شه‌و نوێژ كردن ؛ بۆیه له‌م ده‌شه‌وه‌ی سه‌ره‌تای مانگی حاجیان فه‌زڵ و پاداشتی شه‌و نوێژ له‌ده‌ست مه‌ده .\n13_ خۆشه‌ویسترین كرده‌وه له‌لای خوای په‌روه‌ردگار بریتیه له دڵخۆشكردنی موسڵمانان ؛ جا چ به سه‌ردان كردنیان بێت یان به‌خێر و سه‌ده‌قه و یارمه‌تی دانیان بێت .\n14_ له عیباده‌ته گه‌وره‌كانی ئه‌م ده رۆژه بریتیه له نوێژی جه‌ژن ؛ پاشان قوربانی كردن ؛ بۆیه موسڵمان هه‌تا بتوانێت نابێت ئه‌م عیباده‌ته گه‌وره‌یه له‌ده‌ست خۆی بدات .\n15_ هه‌ركه‌سێك نیازی قوربانی كردنی هه‌بێت له‌سه‌ره‌تای مانگی حاجیانه‌وه هه‌تا ئه‌وكاته‌ی قوربانیه‌كه‌ی ده‌كات نابێت موو و نینۆكی بكات ئه‌مه‌ش عیباده‌تێكه له‌عیباده‌ته‌كان و ملكه‌چ بوونه بۆخوای په‌روه‌ردگار .\nنوسینی : الشیخ محمد صالح .\nبەش: ڕوونکردنەوەی شەرعی سەردان: ٥٨٩


ئەو چ خالێن بهێزن کو دبنە ئەگەر خەلک حەز ژ تە بکەن؟ – خەدەنگ\nئازار 24, 2019 كانونی دووه‌م 9, 2020\nئەو چ خالێن بهێزن کو دبنە ئەگەر خەلک حەز ژ تە بکەن؟\nسەربەست تەها سەلام\nهەلبەت هەمی مروڤان دڤێت کەسێن بەرامبەر ب چاڤەکێ مەزن بەرێ خوە بدەنێ. ئەوان دڤێت د ڕێزدار و خۆشتڤی بن د چاڤێن کەسێن بەرامبەر دا و حەژێکرنا دەوروبەرێن خوە بۆ خوە ڕابکێشن. لێ بارا پتر جاران مرۆڤ نەشیانە ڤی تشتی ب دەسخوەڤە بینن، چونکی هەر تشتەکێ ئەگەرێ خوە هەیە. چ تشت ژ ڤاڵاهییێ ناهێنە بەرجەستەکرن، لەوڕا ژی من دڤێت وان ئەگەران دیاربکەم؛ یێن کو دبنە ئەگەر کەسێن دەوروبەرێن تە ب تە داخبار ببن و تو ببیە جهێ باوەریا وان.\n• بێ بەرامبەر یێ هاریکار بە دگەل دەوروبەرێن خوە، چونکی گەردوون دێ پاداشتەکێ مەزنتر دەتە تە بەرامبەر وێ باشییا تە کری د گەل بۆرینا دەمی. ئەو کەسێن باشیێ دکەن پێخەمەت کۆ تشتەکی د بەرامبەر دا ب دەستخوەڤە بینن، هەردەم دلتەنگ و بێزار دبن.\n• هەمی دەما پێکۆڵا بکە کو ڕێزگرتن ژ دەڤ تە دەستپێبکەت بۆ کەسێ بەرامبەری تە؛ چ ئەو کەسە مەزنتر بیت ژ تە یان ژی بچویکتر بیت،چ کەسەکێ باشبیت یان ژی یێ خراب بیت.\n• بلا تە گەلەک پێزانین هەبن، لێ دیار نەکە هەتا دەمێ گۆنجای دهێت و دەلیڤێ بۆ تە دئینیت. هەر تشتەک د دەمێ خوە دا کاریگەر و مفادارە. تو دشێی فێقییێ نەگەهشتی بکەی، لێ هەلبەت خوارنا وی فێقییێ نەگەهشتی ڕەفتارەکە ژ ڕەفتارێن مرۆڤێن خشیم.\n• مرۆڤەکێ خوەپەرست نەبە و بلا بەڕژەوەندیا گشتی ئاڕمانجا تە یا سەرەکی بیت د هەر کارەکێ تو دکەی دا. بلا کریارێن تە وەسا بسەلمینن کۆ تە باشی و بەختەوەری و قازانجا کەسێن دیتر دڤێت.\n• گەلەک کاربکە بۆ وی تشتێ تە دڤێت و گەلەک کاربکە بۆ وی تشتێ دەوروبەرێن تە دڤێت. هەلبەت ل وی دەمێ تو هاریکاریا کەسەکی دکەی د گەهشتنا وی تشتێ وان دڤێت دا، خوەشیا تە ژی چ ژ یا وان کێمتر نابیت. ئەڤە ژی ژ بەر کۆ کریارێن تژی مرۆڤایەتی، هەردەم ئارامیەکا دەروونی یا کویر د دویڤ خوە ڕا دئینن.\n• چ جارا هزر نەکە کۆ دێ تۆلڤەکرن تە بلند کەت، بەلکۆ بەروڤاژی.\n• مرۆڤێن جیهانێ هەمی کارێن نە دروست و خەلەت بکەن ژی، تو هەر کارێن ڕاست و دروست هەلبژێرە و ئەنجامبدە.\n• مرۆڤان ب کریار و باشیێن وان بهەلسەنگینە، نە ب ئاخڤتن و ڕەنگێ وان.\n• دەسخۆشییێ ژبیرنەکە بۆ وی کەسی یێ کارەکێ باش و گرنگ ئەنجام دای؛ چ ئەو کار بۆ تە ئەنجامدا بیت چ ژی نە. هەروەسا بزاڤا بکە ب دلخۆشی و سینگەکێ بەرفرەھ پیرۆزباهییێ ل کەسێن دیتر بکە دەمێ دگەهنە تشتەکی.\n• نیازێن تە بلا د پاقژ بن. هندی تو بشێی کەسەکێ باشبە، لێ چ جارا بزاڤان نەکە وێ باشییا خوە بسەلمینی. دبیت دروست پڕاکتیک کرنا ئەڤ دەھ خالێن لسەری ببنە هاریکار و پشتەڤان و ڕێخۆشکەر د هەمی بیاڤێن ژیانا تە دا.\nCategory: گشتىTag: دەروون by Omed Segvan\nشارستانییەت و خوداوەند ل دەڤ سۆمەریان\n2 thoughts on “ئەو چ خالێن بهێزن کو دبنە ئەگەر خەلک حەز ژ تە بکەن؟”\nمێهڤان زبیرچەلکی دەڵێت:\nئازار 30, 2019 له 6:45 am\nکارێن تە رێکا ژیانە تە ئاڤادکەت .\nپرانیا مرۆڤێن ڤی سەردەمی دلگران و دل نە ئارام دژیانێدا بێکو پرانیا وان هزربکەن ئەڤ نەئارامی دلگرانی بو چ تشتی د ڤەگەریت؟\nتەدڤێت ئارامی ؟ تەدڤێت ب خوشی بژی؟\n١.هەرکارەکێ توبکەیی پێکولا مروڤایەتیێ تێدابکە کو مروڤایەتی د وی کاری داهە بیت\n٢. گولادرێکا خەلکی دا بچینە داکوژیانا دناڤ گولاندا دەربازبیت هیڤیدارم ئەم تێبگەهین؟\n٣.هەرکارەکێ تە ئەنجام دابیت باش یان خراب دەما لدەڤ تە بهێت ئازراندن ب باشیا خو بلند نەفرە و ب خرابیا خو پەشێمانیێ ل سەر دەرونێ خو دیاربکە و بلا یێ بەرامبەر هــەست پێ بکەت کو ئەوکارێن خرابێن تەئەنجام داین تویێ پەشیمان کری .\n٤. کەسەکێ خوشکەستی بە لهەمبەر کەسێن دژیانێ دگەهن و یێ خوپەرست نەبە بەرامبەر چ کەسا .\n٥. بلانهێنیێن ژیاناتە دبن ئەزمانێ تەدابن چونکی تو بتنێ باشترین کەسی بو پاراستنا نهێنییێن خو\n٦. گەلەك یێ سوپاسداربە بو وێ ژیانا خودایێ مە زن بتە بەخشی و گازندا ژیانێ ژ خوبکە نەك ژ رزقێ خو\n٧. پێکولابکە ب شە ڤ دادگەهەکێ دگەل کار وکریارێن خو ئەنجام بدە و نەفساخو فێری سەربەردانێ نەکە .\nدگەل جوانترین رێز و ڤیانامن\nمێهڤان زبیر چەلکی\n٣٠ ئادارا ٢٠١٩\nOmed Segvan دەڵێت:\nنیسان 1, 2019 له 9:29 am\nگەلەک سپاس بۆ کومێنتا جەنابێ تە, کو ب راستى ژى تێر مەعرفى و ئاگاهى بوون, هەر ساخ و سلامەت بى و دگەل ڕیز و سلاڤێن گەرم بۆ تە.\nوەڵامێک بنووسە بۆ مێهڤان زبیرچەلکی هەڵوەشاندنەوەی وەڵام\nفـــەلـســەفـــەی ئـــەخـلاق (6,447)\nڕاپرسینه‌ك ده‌رباره‌یى وه‌كهه‌ڤپوشينا جل و به‌رگان ل زانكویا زاخو (3,039)\nگۆتنێن مەزنان (2,962)\nزمان چییە؟ (2,847)\nنەورۆزی کورد .. کۆنترین و گەورەترین و جیهانیترین جە ژنی مرۆڤایەتییە (2,642)\nکورتە چیڕۆک, پێناسە و پەیدابوون (2,600)\nفـــەلـســەفـــەی ئـــەخـلاق 71 views\nگۆتنێن مەزنان 66 views\nمريم خان “سيدة الغناء الكردي” 39 views\nتەپا دەستی 36 views\nڕۆماننڤێسه‌كا ئیراقى ب تایبه‌ت ژبۆ مالپه‌رێ خه‌ده‌نگ دئاخڤیت و دبێژیت من هزر دكر ئه‌ز یا دینم! 35 views


دیمەنێكی قەڵای مێژویی كەركوك فۆتۆ: ئەرشیفی كەركوك ناو\nدادوەر قاسم محەمەد، سەرۆكی دادگای تێهەڵچونەوەی كەركوك ئاشكرايدەكات زۆرینەی دۆسیەكانیان لەسەر تیرۆرە و لە ئاستێكی بەرزدا لێكۆڵینەوەیان تیادا دەكرێت، بەدوای ئەویشدا، ماددە هۆشبەرەكان زۆرترین دۆسیەیان هەیە كە زیاتر لە 10 ساڵە لە تەشەنەسەندندایە.\nوتەكانی ناوبراو لە دیدارێكدا هات كە سایتی ئەنجومەنی باڵای دادوەری لە عیراق بڵاویكردۆتەوە دەربارەی چەند پرسێك تایبەت بە كەركوك.\nسەرۆكی دادگای تێهەڵچونەوەی كەركوك دەڵێت "لەگرنگترین ئەو دۆسیەیانەی دادگای تێهەڵچونەوەی فیدراڵی كەركوك راییاندەكات، دۆسیەكانی تیرۆرە، ئێستا لێكۆڵینەوە لەو دۆسیەیانە مەركەزییە و لە دادگای لێكۆڵینەوەی كەركوك دەكرێن، لەكاتێكدا پێشتر ئەو لێكۆڵینەوەیە لە دادگاكانی دەوروبەر دەكران".\nئەو رێكارە نوێیە لەبارەی دۆسیەكانی تیرۆرەوە، بە سەرپەرشتی "دادوەری بە ئەزمون و لێهاتوی بواری لێكۆڵینەوە" بەڕێوەدەبرێت، لە قۆناغی دواتردا رەوانەی دادگاكانی تاوانی كەركوك دەكرێن بەپێی شوێنی تاوانەكە و لەوێشەوە تائێستا چەندین حوكمی جیاواز لە (لەسێدارەدان، زیندانی هەتاهەتایی و زیندانی كاتی) بۆ تاوانەكانی تیرۆر دەركراون.\nسەرباری تێپەڕینی چوار ساڵ بەسەر كۆتاییهاتنی داعش لە عیراق، تائێستاش هەفتانە كردەوەی توندوتیژی لە كەركوك و ناوچەكانی دیكەی جێناكۆك هەن، بەپێی راگەیەندراوی هێزە ئەمنییەكانیش، كەم رۆژ هەیە تۆمەتبار و داواكراوی ئەو رێكخراوە دەستگیرنەكرێن.\nدادوەر قاسم محەمەد، سەرۆكی دادگای تێهەڵچونەوەی كەركوك\nسەرۆكی دادگای تێهەڵچونەوەی كەركوك وتی "هەڵگرتن و بەكارهێنان و بازرگانیكردن بە ماددە هۆشبەرەكانەوە لەو دۆسیە گرنگانەیە دادگاكانی تاوانی كەركوك وردبینییان تیادا دەكەن، لە ریزبەندی دوەمدا دێت دوای دۆسیەكانی تیرۆر، تائێستاش چەندین حوكم بۆ بازرگاكانی ماددەی هۆشبەر و بەكارهێنانی دەكراون".\nبەوتەی دادوەر قاسم محەمەد تاوانی ماددە هۆشبەرەكان لە تاوانە نوێیەكانە، بەوپێیەی تا پێش ساڵی 2003 نەبووە، لە ساڵانی دواتریشدا بەرچاو و بەربڵاو نەبووە، بەڵام لەدوای ساڵی 2010ـەوە ئەو دیاردەیە تەشەنەی سەند و دۆسیەكانی بون بە چەند هێندە.\n"زۆربەی كات دۆسیەكانی ماددەی هۆشبەر تاكەكەسییە دژی ئەوانەی بازرگانی پێوەدەكەن یان بەكاریدەهێنن، بەڵام لە لێكۆڵینەوەكاندا سەلمێنراوە هەندێك باندی رێكخراو لە پشت دۆسیەكانەوەیە، بۆیە هاوكاری و هەماهەنگی لەنێوان هێزە ئەمنییەكان و دەسەڵاتی دادوەریدا هەیە تا بەرەنگاری ئەو دیاردەیە ببینەوە".\nبەپێی ئامارەكانی پۆلیسی كەركوك تەنیا لە شەش مانگی یەكەمی ئەمساڵدا 170 كەس بە تۆمەتی بازرگانی و بەكارهێنانی ماددە هۆشبەرەكان لە پارێزگای كەركوك دەستگیركراون.\nسەبارەت بە كێشەی زەوییە كشتوكاڵییەكانی كەركوك، سەرۆكی دادگای تێهەڵچونەوە دەڵێت بە یەكێك لە دۆسیە گرنگەكان دادەنرێت و پێشتر لە دەسەڵاتی دادگاكانی تایبەت بووە و دواتر رەوانەی دادگای بەرائی كراوە.\n"یاسا و دادگا ئەو كێشەیە یەكلاییدەكەنەوە، زۆرێك لە هاوڵاتیان بە دانیشتوانی رەسەنی ئەو ناوچانەشەوە كە ساڵی 2003 دەركراون، لە هەموو پێكهاتەكان كە بەڵگەنامە و نوسراوی سەلماندنیان هەیە، توانیویانە گرێبەستە كشتوكاڵییەكانیان بەدەستبهێننەوە دوای ئەوەی لە دادگا سكاڵایان تۆماركردووە".\nدادوەر قاسم محەمەد ئەوەشی رونكردەوە كێشە و سكاڵاكانی پەیوەست بە زەوییە كشتوكاڵییەكان، بابەتێكی كۆنە و دادگاكانی بەرائی لەسەر ئاراستە و راسپاردەی دادگای تەمییز بڕیارەكانی لەوبارەیەوە دەردەكات، "گرێبەستی كشتوكاڵی هەیە بە سڕكراوی دەمێنێتەوە، چونكە خاوەنی گرێبەستەكە لە دانیشتوانی كەركوك نین، بەڵام ئەوەی خەڵكی رەسەنی شارەكە بێت و رەگەزنامەی كەركوك بێت دەتوانێت ئەو سڕكردنە لابدات، بەڵام ئەگەر قەرەبوی وەرگرتبوو، ئەوكات شایستەی خۆی وەرگرتووە و ناتوانبێت سڕكردنەكە هەڵبگرێت".\nكه‌ركوك/ 2020/ هه‌ڵمه‌تێكی پۆلیس بۆ هۆشیاركردنه‌وه‌ی هاوڵاتیان له مادده هۆشبه‌ره‌كان فۆتۆ: كەركوك ناو\nئەو گرێبەستە كشتوكاڵییانە وەك سەرۆكی دادگای تێهەڵچونەوە باسیكرد، پێشوتر كراون و بەپێی رێكارەكانی ماددەی 140ـی دەستور سڕكراون، بەڵام خاوەنی گرێبەستە سڕكراوەكان سكاڵا لە دادگاكان تۆماردەكەن تا سڕكردنەكە لابدرێت، بەپێی راسپاردەی دادگای تەمییزیش، هەر كەسێك خەڵكی پارێزگاكە بێت ئەوا هیچ پاساوێك نییە تا سڕكردنی گرێبەستەكەی هەڵنەگیرێت، بە مەرجێك قەرەبوی وەرنەگرتبێت لەبەرانبەر ئەوەی لە مافەكانی گرێبەستەكەی خۆشبێت.\nبه‌پێی بڕیاره‌كانی ئه‌نجومه‌نی باڵای شۆڕش و لیژنه‌ی كاروباری باكوری سه‌رده‌می ده‌سه‌ڵاتدارێتی حزبی به‌عس، كه سه‌دام حسێن سه‌رۆكایه‌تی ده‌كرد، زه‌وییه كشتوكاڵییه‌كانی كورد له كۆتایی حه‌فتاكانی سه‌ده‌ی رابردوو به‌شێوه‌ی گرێبه‌ست به‌سه‌ر عه‌ره‌بی ناوه‌ڕاست و خواروی عیراقدا دابه‌شكران، ئه‌وه‌ش له‌چوارچێوه‌ی پرۆسه‌ی ته‌عریب و راگواستنی خێزانه كورده‌كان، له‌گه‌ڵ روخانی رژێمی به‌عسیش له ساڵی 2003، كورد بۆ ته‌واوی زه‌وییه كشتوكاڵییه‌كانی گەڕایەوە.\nبه‌ڵام جوتیارانی عەرەب دەڵێن "بەڵگەنامەی بڕاوپێكراو"یان هەیە كە ئەوان خاوەندارێتی ئەو زەوییانە دەكەن، نەك كورد، بۆیە گەڕاونەتەوە ناوچەكە. لەنێو بەڵگەنامەكاندا ئاماژە بە گرێبەستی كشتوكاڵی دەكەن.\nسەرۆكی دادگای تێھەڵچونەوەی كەركوك دەڵێت دۆسیەی تاوانەكانی دیكەی وەكو كوشتن، "كەمن لە پارێزگاكەدا" و لە دۆسیەكانی نەزاهەشدا تائێستا چەندین سزا دژ بە لێپرسراوان و فەرمانبەران دەركراون.\nهەروەها وتی پارێزگاكە ئێستا پێكەوەژیانی تەواوەتی تێدایە و پەیوەندی نێوان پێكهاتەكان لەوپەڕی باشیدایە، بەپێچەوانەی ئەو تێڕوانینەی لە دەرەوەی پارێزگاكە بۆ كەركوك هەیە.\nسەرۆكایەتی دادگای تێهەڵچونەوەی كەركوك؛ لە پارێزگاكەدا 10 دادگای هەیە كە چواریان لە حەویجە، پردێ و دوبزن.


Home›هەواڵ›جیهان›ئه‌مریكا له‌باره‌ى كوشتنى قاسم سوله‌یمانى وه‌ڵامى نه‌ته‌وه یه‌كگرتووه‌كانى دایه‌وه\nژوورى كۆنگره‌ى رۆژنامه‌وانى له وه‌زاره‌تى به‌رگریی ئه‌مریكا | فۆتۆ: REUTERS / AL DRAGO\nكه‌مێك له‌مه‌وبه‌ر وه‌زاره‌تى به‌رگریى ئه‌مریكا رایگه‌یاند: له‌به‌ر ئه‌وه قاسم سوله‌یمانیمان به ئامانج گرتووه، چونكه سه‌رقاڵى پلاندانانبوو بۆ هێرشێكى گه‌وره كه به‌رژه‌وه‌ندى ئه‌مریكاى ده‌خسته مه‌ترسییه‌وه.\nئه‌مڕۆ سێشه‌ممه ئه‌گنێس كالامارد، بڕیارده‌رى یاسایی نه‌ته‌وه یه‌كگرتووه‌كان له راپۆرتێكدا كه له‌باره‌ى كوشتنى قاسم سوله‌یمانی بڵاویكرده‌وه رایگه‌یاند: “رووداوى كوشتنى قاسم سوله‌یمانی رووداوێكى ناياساییه و ویلایه‌ته یه‌كگرتووه‌كانى ئه‌مریكا لێى به‌رپرسه”.\nله وه‌ڵامى راپۆرته‌كه‌ى نه‌ته‌وه یه‌كگرتووه‌كاندا كه‌مێك له‌مه‌وبه‌ر وه‌زاره‌تى به‌رگریی ئه‌مریكا رایگه‌یاند: “كوشتنى قاسم سوله‌یمانی هۆكارى تایبه‌تى خۆى هه‌بووه، له‌به‌ر ئه‌وه به ئامانجمانگرتووه، چونكه سه‌رقاڵى پلاندانانبوو بۆ هێرشێكى گه‌وره كه به‌رژه‌وه‌ندى ئه‌مریكاى ده‌خسته مه‌ترسییه‌وه ئه‌گه‌ر سه‌رى بگرتایه”.\nرۆژى 3ى كانونى دووه‌مى 2020، قاسم سوله‌یمانى، فه‌رمانده‌ى فه‌یله‌قى قودسى سوپاى پاسدارانى ئێران به فه‌رمانى دۆناڵد تره‌مپ، سه‌رۆكى ئه‌مریكا بووه ئامانجى فڕۆكه‌كانى ئه‌مریكا و خۆى و پاسه‌وانه‌كانى هاوشان له‌گه‌ڵ ئه‌بوو مه‌هدى موهه‌ندیس، فه‌رمانده‌ی عێراقى كوژران له نزیك فڕۆكه‌خانه‌ى نێوده‌وڵه‌تى به‌غدا.\nبەدواداچوونێکی SNN قاچاخچێتییەکی مەترسیداری ئاژەڵ لەسنوورە لاوەکییەکانەوە ئاشکرا دەکات\nباوكى محه‌مه‌د شێخ وه‌هاب به تۆمه‌تى هه‌ڕه‌شه‌كردن ده‌ستگیر كراوه\nکورد لەناحیەی سەعدییە بۆ ڕێژه‌ى 10 له سه‌د كه‌مبێته‌وه


كوردایەتی ژێر لێفە\nسەرەتا با هیچ كەس كوردایەتی بە كەركوكییەكان نەفرۆشێتەوە، چونكە روباری خوێن و قوربانییەكانی خەڵكی ئەو شارە و بوون بە قەڵغانی ناوچەكانی دیكەی كوردستان گەواهی بۆ رۆحی كوردایەتی و گیانی زیندووی نەتەوەیی كەركوكییەكان كە هەمیشە سووتەمەنی شۆڕشەكان و قوربانی یەكەم بوونە.\nلەوەتەی ئەم بەزم و رەزمە دروستكراوە كە هەر تیایدا خەڵكی كەركوك و ناوچەدابڕێنراوەكانی دیكە، قارەمانانی تۆڕە كۆمەڵایەتی و تەلەفزیۆنەكان لە كۆڵكە سیاسی و نووسەر و چالاكوان و خۆ بە نوخبە زان چ ئەوانەی دانیشتووی شارە ئارام و دوورە دەستەكانی هەرێمن و چ ئەو كەركوكییانەی ماڵ و حاڵ و خاو خێزانیان دانیشتووی ئەو شارانەی هەرێم و تیایانە بە میوانیش سەر لە كەركوك نادات، ئێستا بوونەتە پاڵەوانی بەردەم شاشەی لاپتۆپ و فەیسبووك و ئیعلانی جیهاد و تەپڵی شەڕ دەدەن دۆخەكە بەرەو ئاڵۆزتربوون دەبەن، بە بێ گوێدانە چارەنووسی شارەكەو سەرو ماڵی دانیشتووانە قوربانیدەرەكەی.\nمن وەك كەركوكییەك بەو كوردپەروەرانەی ژێر لێفە دەڵێم كە بە گوێرەی پەندی " ئاگرە سوورە لە خۆم دوورە" كوردایەتی دەكەن، ئەگەر هەر كەسێك پەلاماری ئەو گەنج و پیری شارەكەم بە پاڵپشتی هێزی پێشمەرگەی كوردستان و شێرانی دژەتێرۆر و كوڕانی ئاسایش و خۆبەخشە گیان لەسەردەستەكانی كوردستان، سنوورەكانی كەركوك دەكەینە گۆڕستانی دوژمان و وەكو چۆن ئەفسانەی داعشمان لە پێدەشتەكانی خوارووی كەركوك تێكشكاند، بە هەمان شێوە چ حەشدی شەعبی و چ سوپای داگیركەران ئەگەر بیانەوێت بەختی خۆیان تاقیبكەنەوە هەمان چارەنووسی داعشیان دەبێت، بەڵام پرسیار ئەوەیە بۆچی ئێمەی كەركوكی ببینە قوربانی سیاسەتی سەقەتی بەناو سەركردایەتی كورد، كە تەنها ئەوەی لە كەركوك كردوویانە دۆشینی نەوتەكەی و قووتی خەڵكەكەی بووە؟\nئەو پاڵەوانە ئەلیكترۆنیانە ئەگەر راست دەكەن با خێزانەكانیان بهێننە كەركوك و لەم شارە بژین و هاوچارەنووس بن لەگەڵ ئێمە ئەوجا قسەی زل بكەن هەی قارەمانانی چەرخی فەیسبوك!\n 2389 جار بینراوه\n9/16/2017 10:29:35 AM


بۆ لای پیرۆزی پاپای ڕێزداری ڤاتیکان – Thu Alfuqar ذو الفقار\nدەست پێ بکە ، بە هەڵبژاردنی هەندێک لە قسە خۆشو جوانەکانت :\nلەم شوێنەوە باوەڕ و یەکتاپەرستی لە خاکی ئیبراهیمی باوکمان دەستی پێکرد.\nباوەڕ کۆمان دەکاتەوە ، بەڵام تیرۆر و توندوتیژی لە دینەوە ناهێنی .\nتیرۆر ئایین وەک بەرگێک بەکار ئەهینن ، ئێمەش دەبێت ڕێگە لەو کەسانە بگرن کە ئایین وەک بەرگێک بەکار ئەهینن .\nچەندین ئێزدی گیانیان لەدەستداوە و زۆرێکیان دەستدرێژیان سێکسیان پێکراوە، بەتایبەت منداڵان.\nدەبێت ڕێز لە ئازادی ئایین بگیرێت کە ئەمە مافی بنەڕەتییە.\nکاتێک تیرۆر هێرشی کردە سەر ئەم وڵاتە هێرشی کردە سەر بەشێک لە مێژوو.\nموسڵمان و مەسیحی پێکەوە کاریان بۆ چەسپاندنی ئاشتی کرد.\nدەست پێ بکەن بە وتنی سڵاوی خوای گەورە و میهرەبانی ، وە سوپاس بۆ خوای پەروەردگاری جیهانیان ،و ئاشتی و دوعا لەسەر پێغەمبەر محمد صلى الله عليه وسلم و نەوەکانی و هاوڕێکانی .\nهیچ هەواڵت هەیە؟ ئایا هیچ زانیاریەکتان هەیە؟ کە ئەمریکا و زیاتر لە 30 وڵاتی ڕاگەیاندو و چەندین وڵاتی دیکەی ڕانەگەیەندراوە بە هەماهەنگی لەگەڵ بریکار و خائینانی عێراقی ، ئەوان شەرەفی خەڵکیان ئەتک کردووە ، خەڵکیان کوشتوە ، خەڵکی بێتاوانیان چەوسێوە ، مرۆڤایەتیان لە نیشتمانە بەنرخەکەمان دا ڕوخا کە بە درێژایی مێژوو لەلایەن ئێوەوە بە وڵاتی شارستانی ناونراوە.\nهیچ هەواڵت هەیە؟ ئایا هیچ زانیاریەکتان هەیە؟ برا مەسیحییەکانمان کە کوژران ، شەرەفیان پێشێل کرد ، پارەیان تاڵان کرد و ماڵ و سامان و بژێویان لە موسڵ دزی .\nئەوان تاوانباری داعشن ، دوژمنی ژیانن کە ئەم کارەیان کردووە ، ئەوەش تەواو ڕاستە ؟؟؟\nبەڵام نە پێیان نەووتي و نە فێرتان کردوي نه ، و نە پرسیتان کێ کوشتونی و شەرەفیان پێشێل کرد و پارە و بژێویان لە بەغدای پایتەخت و لە باشوور دزیوە کە تاوانبارانی داعش پێی نەگە شتوون؟؟\nئەگەر لە وەڵامەکە بێدەنگ بیت ، لە برا مەسیحییەکانم لە خۆیان دەپرسم کە کۆچیان بۆ وڵاتانی جیهان کردووە ، کە هەندێکیان لەوێ و لە نزیک تۆ له نیشتوویانن .\nهیچ هەواڵت هەیە؟ ئایا هیچ زانیاریەکتان هەیە؟كه جرف الصخر و سليمان بيك و دەیان گوند و شار چۆڵکراون ، و ئاوارە لە شارەکانی عێراق ئاوارە بوون کە لە هەژاری و سوکایەتی و بێبەشی دا دەژین ، هەر کەسێک لێیان کۆچی کرد ، لە بەر دەرگای ڕێکخراوەکان دا دەیبینیت و بەدوای خواردندا دەگەڕێت بۆ خێزانەکەی.\nسڵاوتان لێدەکەم بۆ وەبیرخستنەوەی دنیای تراژیدیاو بەدبەختی خوشکە ئێزدییە بێتاوانەکانمان لەسەر دەستی تاوانکارانی داعش دوژمنانی ژیان .\nبەڵام ئایا پێیان ووتیت کە هەزاران کەسی ڕفێنراو و دەستبەسەرن و هیچ شتێک یان دەربارەیان نازانن و دایک و باوکیان بەدەست ئازاری سەختی دەروونی و ژیان و دەروونیەوە دەناڵن و تاسەو تاسە بۆ کوڕە ڕفێنراوەکانیان مان لە دەست داوە .\nهیچ هەواڵت هەیە؟ ئایا هیچ زانیاریەکتان هەیە؟ کە گەندەڵی لە عێراقی ئێمەدا بۆتە حەریمە یەکی گەورە و سیستەمێکی یەکدەست کە تاوانباری گەندەڵ و شکستخواردو بەڕێوەی ئەبەن ، کە سیستەمێکە لە دەوڵەت گەورەترە و یاساکانی له دەستپاکی و ویژدان و ئایینەوە زاڵە .\nبۆنی خوێنی گەنجە ناسریە پاڵەوانە بێگوناهەکانت کرد ، کە ته لە زقورة أور دەپەڕیت ؟\nو ئەی هەستت بە ڕۆحی شەهیدەکانمان کردووە لە ئاسمانی خۆیدا؟\nهەروەک لە موسڵ لەگەڵ شوێنکەوتوانی خۆت نوێژ دەکەیت ، نزیکت سەدان تەرمی بێتاوان هێشتا لەژێر وێرانەی موسڵی کۆندا 8 ساڵ لەمەوبەر ماوە ، هەروەها ئەو ڕوناکی حدباء دێرینەی هەیە کە وێران کراوە .\nلە کۆتایدا بەڕێز پاپا…\nباوەڕم پێبکە، بە ڕاستگۆیی پێت دەڵێم ئەوانەی تەوقەیان کردو لەتەنیشتتانەوە دانیشتون گەندەڵ و دوژمنی مرۆڤایەتی و ئاشتین و ئەگەر پێچەوانەی ئەو شتەبن کەدەڵێم با لەهەر چ کۆڵان و گەڕەکو گەڕەکێکی عێراقدا بەگەشتێکی سادەدا بتانبەن و بەچاوی خۆتانەوە درۆو گەندەڵی و خوێنیان خۆت دەبینی و دەمامکەکانیان بەر لە تۆ دەکەوێت…\nWriter ئازار 12, 2021


سبەی سەرۆك وەزیرانی عێراق سەردانی هەولێر دەكات - هيوای کۆرد\nشاندێكی هەرێمی كوردستان سەردانی بەغدا دەكات 15 خوله‌ك ago\nنێچیرڤان بارزانی لەگەڵ جان ئیف لۆدریان دوایین پێشهاتەكانی ناوچەكەیان تاووتوێكرد 25 خوله‌ك ago\nHome هەواڵ عێراق سبەی سەرۆك وەزیرانی عێراق سەردانی هەولێر دەكات\nسبەی سەرۆك وەزیرانی عێراق سەردانی هەولێر دەكات\non: حوزه‌یران 09, 2019 In: عێراق, کوردستانی, هەواڵ\nبڕیارە سبەی عادل عەبدولمەهدی سەرۆك وەزیرانی عێراق سەردانی هەولێر بكات و لە رێوڕەسمی سوێندخواردنی سەرۆكی هەرێمی كوردستان ئامادە بێت.\nئەمڕۆ یەكشەم نۆی حوزەیران، بەشیر حەداد جێگری سەرۆكی پەرلەمانی عێراق رای گەیاندووە، عادل عەبدولمەهدی رۆژی دووشەم 10-6-2019 سەردانی هەولێر دەكات بە مەبەستی بەشداریكردن لە رێوڕەسمی سوێندخواردنی نێچیرڤان بارزانی وەك سەرۆكی هەرێمی كوردستان.\nجێگری سەرۆكی پەرلەمانی عێراق ڕوونی كردووەتەوە، جارێكی تر لە بارەی سووتاندنی گەنمی جووتیاران عادل عەبدولمەهدی ئاگەدار دەكەینەوە و ئەو كەسانەی دەغڵودانی جووتیارانی كورد لە ناوچە كوردستانییەكانی دەرەوەی ئیدارەی هەرێمی كوردستان دەسووتێنن، ناحەزانی كوردن و نایانەوێ ئەو ناوچانە ئارام و سەقامگیر بێت.\nحەداد ڕوونی كردووەتەوە، تا ئێستە دوو جار عادل عەبدولمەهدیی سەرۆك وەزیرانی عێراقی لە مەترسیی ئەو بارودۆخە ئاگەدار كردووەتەوە و پێی راگەیاندووە، پێویستە بە زووترین كات دۆخەكە چارەسەر بكرێت، چونكە بەردەوام پەرە دەسەنێت و ئەگەر چارەسەر نەكرێت ناوچەكانی تریش دەگرێتەوە.\nTags: جووتیارانعادل عەبدولمەهدینێچیرڤان بارزانی‌هەرێمی كوردستانهەولێر\nخۆپیشاندانی هێلەك زەردەكانی فەرەنسا بەردەوامە\nحوسیەکان فڕۆکەخانەیەکی سعودیەیان بۆردومانکرد


مهدويت | Mahdawiyat : چه‌وانی یا ژ داییك بوونێ\nد روایه‌تێن زه‌حف دا ژ پێغه‌مبه‌رێ ئه‌كه‌ره‌م (ص) نه‌قل بویه كو كه‌سه‌ك ژ بنه‌مالا وی بناڤێ «مه‌هدی» وێ رابێ و بنیاتا زولمێ ژ بنی ڤه راكێ. حاكمێن زالمێن عه‌باسی كو ئاگاهی ژ ڤێ چه‌ندێ هه‌بین دخوه‌ستان كو ل ئه‌ولێ ولاده‌تا ئمام مه‌هدی دا (س) ئه‌وی بكوژن. ل سه‌ر ڤی ئه‌ساسی ژ زه‌مانێ ئمام حه‌سه‌نێ عه‌سكه‌ری دا (س) گها ئاخرین ده‌ره‌جا خوه، ئاوایه‌ك وه‌لێ لێ هات كو كێمترین هات و چوونا مالا وی ژ ده‌رگاهێ حوكمه‌تێ خه‌ف نه‌دما. كفشه كو د وه‌زع و حاله‌ك وها دا گه‌ره‌كه ولاده‌تا ئاخرین حوججه‌تێ خودێ خه‌ف و دوورێ ژ به‌رچاڤان چێبێ. ژ به‌ر ڤێ یێكێ حه‌تا نێزیكترین مرووڤێن ئمامێ یازدێ ژی نه د جه‌ره‌یانا ولاده‌تا ئمام مه‌هدی دا (س) بین و حه‌تا چه‌ند سعه‌ته‌كی ژی پێشیا ولاده‌تێ دا نیشانێن پێ گرانیێ (حامله بوونێ) د نه‌رجس خاتوونێ دا نه‌هاتن دیتن.\nحه‌كیمه‌خاتوون، كه‌چا هێژا یا ئمام جه‌واد (س) ب ڤی ئاوایی ژ جه‌ره‌یانا ولاده‌ت ئاخفتیه: ئمام حه‌سه‌نێ عه‌سكه‌ری (س) رێكر په‌ی من و گووت: مه‌تێ! ئیشه‌ڤ فطارێ لبال مه به، چكو شه‌ڤا نیڤێ شه‌عبانێ یه و خودێ ته‌عالا د ڤێ شه‌ڤێ د‌ا وێ [ئاخرین] حوججه‌تێ خوه ل سه‌ر عه‌ردێ ئه‌شكه‌ره بكێ. من پرسی كو ده‌یكا وی كی یه؟ ئه‌وی گووت: نه‌رجسه، من گووت: ئه‌ز گوهری! نیشانێن پێ گرانیێ د وێ دا تنه‌هن! كه‌ره‌م كر: خه‌به‌ر ئه‌وه یا من گووتی. ڤێجا ئه‌ز چووم [جه‌م نه‌رجسێ] و من سه‌لام كر و ئه‌ز روونشتم. ئه‌و هات پێش دا صوولا من (پێلاڤا من) ده‌رێنێ و گووت من: خانما من، تو چه‌وانی؟ من گووت: خانما من و به‌رمالا من تویی، گووتنا من قه‌بوول نه‌كر و گووت: مه‌تێ جان! تو چ كه‌ره‌م دكی؟ من گووت: كه‌چا من! ئیشه‌ڤ وێ خودێ كوره‌كی بدێ ته كو وێ ببێ سه‌روه‌رێ دنیا و ئاخره‌تێ، ڤێجا شه‌رم كر و سه‌رێ خوه دا به‌ر خوه.\nحه‌كیمه دبێژێ: پشتی نمێژا عه‌شایێ من فطار كر و خوه ل سه‌ر جهێ خوه ر‌ا درێژ كر و نیڤێ شه‌ڤێ ئه‌ز رابیم نمێژێ [ته‌ھ‌ه‌ججود‌ا] و من نمێژ كر، نه‌رجس ژی بێ موشكل رازها بی. ئه‌ز ژی پشتی ته‌عقیباتێن نمێژێ خه‌وڤه چووم و پشتی هنگێ ب طرس هشیار بیم، د حاله‌كی دا كو ئه‌و هێجا د خه‌و دا بی. پشتی بێهنه‌كی ئه‌و ژی هشیار بی و نمێژ [ته‌هه‌ججود] كر و رازا.\nحه‌كیمه دبێژێ: ئه‌ز ده‌ركه‌تم ژ ده‌رڤه و من به‌رێ خوه دا عه‌سمانا كانێ بیه صبه‌ھ ئان نه. ڤێجا من دیت بیه وه‌ختێ فه‌جرا ئه‌ول و نه‌رجس ژی د خه‌و دا بی، ئه‌ز كه‌تم شكێ، د وی حالی دا ئمام حه‌سه‌نێ عه‌سكه‌ری (س) د ناڤ جهكێ خوه دا گازی كر: مه‌تێ! له‌ز نه‌كه‌ڤه، مه‌سه‌له [ژ دایك بوون] نێزیكه، ئه‌ز روونشتم و من ده‌س خوه‌ندنا سووره‌تێ «سه‌جد‌ه» و «یاسین»ێ كر، كو نه‌رجس ب طرس هشیار بی. ئه‌ز له‌ز و به‌ز چووم بالێ و من گووت: «إسم الله علیك–ناڤێ خودێ ل سه‌ر ته بێ» گه‌لو تو ب تشته‌كی حه‌سهایی؟ گووت: به‌لێ، مه‌تێ. من گووت: خوه وندا نه‌كه و دلێ خوه قه‌وی بكه كو ئه‌ڤ هه‌ما ئه‌وه یا من ژ ته را گووتی. هنگێ بی كو طرسینه‌كی ئه‌ز و نه‌رجس گرتین، ڤێجا پێ ده‌نگێ سه‌روه‌رێ خوه [كو گووت: زاروك هات دنیایێ] ئه‌ز بخوه‌ڤه هاتم و من په‌رده ژ سه‌ر هلانی و من ئه‌و د حالێ سه‌جدێ دا د‌یت و من دیت ئه‌و پر ته‌میز و پاكه و من كر ملێ خوه.\nد ڤی حالی دا ئمام عه‌سكه‌ری گازی من كر كو: مه‌تێ! كورێ من بینه بال من. من ژی ئه‌و بر بالێ... ئه‌و همبێز كر و گووت: كورێ من باخڤه، ڤێجا ده‌س خه‌به‌ردانێ كر و گووت: «أشهد أن لا إله إلا الله وحده لا شریك له و أشهد أن محمدا رسول الله». پشتی هنگێ سه‌لام دان میرێ باوه‌رداران و ئمامان (س) حه‌تا گها ناڤێ بابێ خوه و ئێدی خه‌به‌ردان بری. ئمام عه‌سكه‌ری (س) گووت: مه‌تێ، ئه‌وی ببه بال دیا وی دا سه‌لامێ بدیێ..\nحه‌كیمه دبێژێ: صبه‌هی ئه‌ز چووم بال ئمامێ یازدێ و من سه‌لام دایێ و په‌رده هلانی [ژ سه‌ر ئمام مه‌هدی] دا ئه‌ز مه‌ولایێ خوه ببینم، لێ من نه‌دیت، ڤێجا من ژ بابێ گرانقه‌د‌رێ وی پرسی: ئه‌ز گوهری، ج ھاتیه سه‌رێ مه‌ولایێ من؟ ئه‌وی حه‌زره‌تی جه‌واب دا: مه‌تێ! من ئه‌و سپارت كه‌سه‌كی كو ده‌یكا مووسا، مووسا (س) سپارت وی.\nحه‌كیمه دبێژی: رووژا حه‌فتێ ئه‌ز هاتم و من سه‌لام كر و ئه‌ز روونشتم. ئمام كه‌ره‌م كر: ئه‌ولادێ من بینه بال من، من ژی سه‌روه‌رێ خوه ئانی... ئمام كه‌ره‌م كر: ئه‌ولادێ من، باخڤه، تازه وه‌لدیی پشتی شه‌هده دانا ب وه‌حدانیه‌تا خودێ و صه‌له‌واتا ل سه‌ر پێغه‌مبه‌رێ ئه‌كره‌م و بابكێن خوه، ئه‌ڤ ئایه‌ت ته‌لاوه‌ت كرن: بسم الله الرحمن الرحیم، و نرید أن نمن علی الذین استضعفوا فی الأرض و نجعلهم ائمة و نجعلهم الوارثین و نمكن لهم فی الأرض و نری فرعون و هامان و جنودهما منهم ما كانو یحذرون - بناڤێ خودایێ پر بره‌حمێ دلووڤان. و مه ئراده كریه كو ئه‌م منه‌تێ ل سه‌ر موسته‌زعه‌فێن عه‌ردێ ده‌ینین و ئه‌وا بكین پێشكێش و میراتبه‌رێن عه‌ردێ و حومكداری یا وان د عه‌ردێ دا قاییم بكین. و ئه‌وا فرعه‌ون و هامان و له‌شكه‌رێ وان ژێ دطرسان، نیشا وان بكین.


سكرتێری حزبی سۆسیالیست رایگەیاند، ئەگەر ئەو بەرپرس بوایە چوار كارتی لە دژی عێراق بەكار دەهێنا كە گرنگترینیان گرتنەوەی ئاوی بەنداوەكانی هەرێم و كشانەوەی كوردە لە عێراق و دەركردنی ئاوارەكانیش بە كارتێكی گرنگ دەزانێت.\nمحەمەدی حاجی مەحمود، سكرتێری حزبی سۆسیالیست دیموكراتی كوردستان، لە دیدارێكی رۆژنامەوانیدا لەگەڵ دەنگی ئەمریكا، ڕۆژی 25ئەیلولی 2017ی بە ڕۆژێكی مێژوویی یە لە مێژووی كۆن و نوێی كورددا دادەنێت و دەڵێت بە باوەڕبوونێكی خۆی دەنگی داوە دەشڵێت "ڕیفراندۆمەكە نامەیەك بوو بۆ ناحەزەكانی كورد بۆ دوژمنەكانی كورد بۆ ئەوانەی كە هەمیشە دژی كوردبوون".\nلەبارەی كاتی بەركارهێنانی كارتی ریفراندۆم سكرتێری حزبی سۆسیالیست وتی "هەموو كاتێك كاتیەتی، بەڵام ڕەنگە لە كوردستاندا پەیوەندیەكانی هێزە سیاسیەكان لەنێوان خۆیان ڕێك نەبن لەسەری، من پێم وایە ئەگەر ئێمە تەنها گوندێكیشمان لە كوردستان هەبێت حەقە ئەوە بەكاربهێنیین و دەوڵەتی كوردی ڕابگەیەنیین واتە ئەگەر لەیەك گوندیشدا بێت لای من گرنگە نەك ئەوەی كە ناوچەیەكمان لەدەست نیە و ناوچە دابڕاوەكانمان لێ دوورە، كە لەگوندێك ڕامانگەیاند".\nئەو وتیشی كە شەڕی داعش دەستی پێكرد لە 2014 دەبووایە ئێمە ئەو كاتە ڕیفراندۆم بكرایە، ئێمە یەكێك لە هەڵەكانمان ئەوە بوو خستمانە شەڕی دوای داعش.\nناوبراو وتیشی "ڕیفراندۆم تەنها بەحیزبێك نەكراوە، ڕەنگە كەسی كاك مەسعود بارزانی بۆخۆی سەرۆكی هەێم بووە بەو حوكمە كارێكی گرنگی كرد هەم بۆ مێژووی خۆی بۆ مێژووی حیزبەكەی بۆ كەسایەتی خۆی كارێك ئەو كردوویەتی لە مێژوودا نەكراوە، وە توانی بەرگری ئەو هەموو هەڕەشەیەی كە لەدنیا كرا بكات و بڕیاری ڕیفراندۆم جێبەجێبكات".\nمحەمەدی حاجی مەحمود وتیشی: ئەو لایەنانەی پەشیمان بوونەتەوە لەڕیفراندۆم دەبوو ئەو كاتە پەشیمان ببونایە و نەهاتنایە سەر سندوقی دەنگدان هەمیشە هەموو سەركەوتنێك خاوەنی زۆرە بەڵام سەرنەكەویت هەموو كەسێك لە دەستی هەڵدێت.\nئاماژەی بەوەشكرد لایەنە سیاسیەكانی هەرێم لە ئیمتیازات و بیرە نەوت و گومرك بۆچونیان یەكە بەڵام "كاتێك دێتەسەربابەتە سەرەكیەكان تائێستا كورد لەڕووی ستراتیژیەوە نەیتوانیووە یەك هەڵوێستی، سیاسی، ئیداریی، جوگرافی وە ئابوری هەبێت پێكەوە."\nسكرتێری حزبەكە وتیشی "ئەگەر ئێستا داهاتی هەرێمی كوردستان كۆبكەینەوە لەدەستی حیزب نەمێنێت و ڕادەستی حكومەتی هەرێمی كوردستان بكرێت بەشی موچەی خەڵك و بەشی خزمەتگوزاری و بەشی هەموو شتێك دەكات."\nئەو كە بەیەكێك لە پشتیوانانی ریفراندۆمەكەی هەرێم ناسراوە راشیگەیاند لە ئێستادا "لەم وڵاتە بەرپرس بوومایە، دوو سێ كارتی بەهێزم بەكاردەهێنا، كارتی یەكەم گرتنەوەی سەدی دوكان و دەربەندیخان كە ئەوە گەورەترین كاریگەری هەیە لەسەر باشور و ناوەڕاستی عێراق، خاڵی دووەم كشانەوە لەبەغدا بوو بەسەرۆك كۆمار و هەموو كورد لە بەغدا بكشێتەوە چونكە ئەگەر كورد بكشێتەوە لە عێراق ناوی عێراق نابێت ئەویش وەكو وڵاتەكانی تر وڵاتێكی عەرەبی دەبێت، كارتی سێیەم دوو ملیۆن ئاوارە لەكوردستانن بۆ لەكوردستانن ئیشیان چییە؟! بابڕۆنەوە باشور و ناوەڕاستی عێراق یان دیپۆرتمان دەكردنەوە یان ڕێگەی توركیامان بۆ دەكردنەوە بڕۆن بۆ دەرەوە، خاڵی چوارەم ریفراندۆم من پێم وایە ئەو چوار خاڵە، چوار كارتی گرنگە بەدەستی كوردەوە بەمەرجێك كورد یەكگرتوو بێت."\n1828 جار بینراوە


هەرێم یاری بە ئەژمارەكانی تایبەت بەهەناردەكردنی نەوت دەكات\n01/08/2019 911 جار خوێندراوه‌ته‌وه\nعودەی عەوواد پەرلەمانتاری لیژنەی نەوت و وزە لە ئەنجوومەنی نوێنەران بەڵگەنامەیەكی خستووەتەڕوو، تێیدا ئەوەی دەرخسووە چۆن هەرێمی كوردستان یاری بە ئەژمارەكانی تایبەت بە هەناردەكردنی نەوتی ناوچەكانی هەرێمی كوردستان دەكات لەرێگای بۆری نەوتی جەیهانی توركییەوە .\nعەوواد لەكاتی میوانداریكردنی لە بەرنامەیەكی كەناڵی تەلەفزیۆنی "دیجلە" وتی: بەڵگەنامەیەكم لایە كە لەلایەن وەزارەتی نەوتەوە دەرچووە تێیدا ئەوە ئاشكرادەكات، كە چۆن دەسەڵاتدارانی هەرێمی كوردستان یاری بەعەددادەكانی تایبەت بە هەناردەكردنی نەوتی ناوچەكانی هەرێمی كوردستان لەهێڵی نەوتی جەیهانی توركییەوە دەكەن.\nئەو پەرلەمانتارە وتیشی: رۆژی ٢٤ی ئازاری رابردوو كاتژمێر ١٢ی شەو تا ٤ی بەیانی دەسەڵاتدارانی هەرێم عەددادەكانی زانینی بڕی ئەو نەوتەی لەڕێگای بۆرییەكانی هەرێمی كوردستانەوە هەناردە دەكرێت راگیراون ، كە ئەوەش پێشێلكارییەكی ئاشكرای هەموو ئەو ڕێكەوتنانەیە، كە لەنێوان هەرێم و بەغدادا هەیە ، جگە لەوەی سەرپێچییەكی زەقی ئەو یاسایانەیە ، كە پارێزگاری لە سەروەت و سامانی گەلی عێراق دەكەن.\nعەوواد ئەوەش دەڵێت: بەڵگەنامەیەكی تر هەیە ئەوە دەسەلمێنێت هەرێمی كوردستان لەناوچەیەكەوە رۆژانە ٥٠ هەزار بەرمیل نەوت هەناردە دەكات ، بەڵام لەتۆمارەكان تەنیا نووسراوە ٣ هەزار بەرمیلی رۆژانە .\nپرسی هەناردەی نەوتی هەرێمی كوردستان، كێشەی نێوان هەولێرو بەغداو بەو هۆیەشەوە ئاڵۆزی دروست بووەو ماوەیەكیشە چەند هەوڵێك هەیە بۆ ئەوەی كێشەكانی نێوانیان چارەسەربكرێت.\nپێشتریش موختار موسەوی پەرلەمانتاری هاوپەیمانی فەتح بەرپرسیارییەتی پابەند نەبوونی حكوومەتی هەرێمی كوردستانی بە رێكەوتننامەی نەوتی نێوان هەردوولای خستە سەر شانی عادل عەبدولمەهدی سەرۆك وەزیرانی عێراق.\nموسەوی لەلێدوانێكیدا ئەوەی راگەیاند، كە ئەركی حكوومەتە گوشار بخاتە سەر هەرێمی كوردستان بەوەی پابەندی جێبەجێكردنی بەندەكانی بودجە بێت ، بەتایبەت لەسەر بابەتی ڕێكەوتننامەی نەوتی، كە ئەوە ئۆباڵی جێبەجێنەكردنی لەسەر شانی سەرۆك وەزیرانە.\nهەروەها رۆژی ١١ی تەمووزی ئەمساڵ، عودەی عەواد پەرلەمانتاری كوتلەی سادیقوونە وتی: بێدەنگی لەئاست بەتالانبردنی نەوتی هەرێمی كوردستان ناپاكییە ، هەروەك داوای لە عادل عەبدولمەهدی كرد وەكو یەك یاسا بەسەر هەموو لایەكدا جێبەجێ بكات تەنانەت ئەگەر ئەوە پێویستی بە بەكارهێنانی هیزیش بێت .\nلەوەتەی لەمانگی تشرینی یەكەمی ساڵی ٢٠١٨ ، عادل عەبدولمەهدی پۆستی سەرۆك وەزیری عێراقی گرتووەتە دەست، پەیوەندییەكانی نێوان هەرێمی كوردستان و بەغدا تائاستێكی باش بەرەو باشبوون چووە، كە بەشێكی زۆری چاودێران هۆكاری ئەوە بۆ ئەو پەیوەندییە بەهێزە دەگێڕنەوە، كە لەنێوان سەرۆك وەزیرانی عێراق و دەسەڵاتدارانی هەرێمی كوردستان هەیە .


شارەزایان: دەستكاریكردنی ئەنجامەكان ستەمە لە دەنگدەرانی كوردستان و پارتی\n:: PM:08:28:02/12/2021 \nپارتی دیموكراتی كوردستان نیگەرانە لە دەستكارییكردنی ئەنجامی هەڵبژاردن و پێی وایە ستەم و نادادپەروەری بەرانبەر حیزبەكە و دەنگدەرانی كراوە، پسپۆڕ و چاودیرانیش پێیان وایە پارتی هەژموون و پیگەی مەزنی هەیە لە ناوچەكە و عێراقدا، ئەم حاڵەتەیش كاریگەری لەسەر پارتی نابێت.\nد. سوفیان عەباس، ئەمینداری گشتیی كومەڵەی عەرەبی داكوكیكار لە مافەكانی مرۆڤ و پسپۆڕی یاسای نێودەوڵەتی بۆ "وشە" گوتی، هیچ ئاسۆیەك بۆ رێككەوتنی لایەنە شیعەكان لە عێراق نییە، ئەوان ناتوانن وڵات بەرەو پێش ببەن و دەستی بكوژ و میلیشیاكان لە عێراق دوور بخەنەوە و كەشێكی هێمن دروست بكەن.\nزیاتر گوتی، پێویستە پارتی دیموكراتی كوردستان رازی نەبێت بە لەدەستدانی ئەو دوو كورسییە، چونكە ستەمێكە لە دەنگدەرانی هەرێم و ئەو حیزبە كراوە و كاندیدەكانی دەنگی پێویستیان هێنا بوو بۆ ئەو دوو كورسییە.\nپێویستە پارتی لە دادگای فیدرالی سكاڵا تۆمار بكات\n"هەمووان باش دەزانن كە بەپێی ئەنجامەكان، ئەو دوو كورسییە لەبەردەم نوێنەرانی كۆمسیۆن و لایەنەكاندا بۆ پارتی یەكلا بووبووەوە، بۆیە پێویستە پارتی لە دادگای فیدرالی سكاڵا تۆمار بكات، بە دڵنیایی ئەم حاڵەتە كاریگەی لەسەر پێگە و هەژموونی پارتی لە گۆرەپانەكە نابێت، چونكە لە ناوچەكە و عێراقیش خاوەن بڕیارە"، سوفیان عەباس، پسپۆڕی یاسای نێودەوڵەتی وای گوت.\nهەر لەمبارەیەوە حامید گەوهەری، نووسەر و لێكۆڵەر بە "وشە"ی گوت، ژماردنەوەی دەنگەكان بەدەست بۆ دەستكاریكردنی دەنگەكان بوو، بە دڵنیاییەوە ئەوەیش هۆكار بوو كە لە دەنگی پارتیان كەم كردووەتەوە، بۆ ئەوەی بەڵانسی لایەنەكان رابگرن.\nروونی كردەوە، بەم دەستكاریكردنە ستەم لە پارتی و دەنگدەرانی كراوە، بەڵام هیچكات لە پێگە جەماوەرییەكەی دانابەزێت و هەژموونی لە مەیدانەكە كز نابێت و لەجێی خۆیدایە، بەڵام یەكێتی نیشتمانیی كوردستان سوود لە كورسییە زیادەكەی وەردەگرێت و لەناو هێزە عێراقییەكانیش هەر بەم جۆرە، ئەمەیش گەورەیی پارتی دەردەخات، كە هەمیشە لەخۆبردوو و گەورە بووە.\nئەو نووسەرە دووپاتی كردەوە، كۆبوونەوە و نزیكبوونەوەی لایەنەكان بەرەو پێكهێنانی حكوومەت دەچێت، بەڵام ماوەكەی دیاری ناكرێت و دیار نییە كەی پێك دێت و هیچ شتێك لە عێراق مسۆگەر نییە.\nئەمڕۆ راگەیاندراوی مەكتەبی سیاسی پارتی دیموكراتی كوردستان لەبارەی دەستكاریكردنی دەنگەكان و لەدەستدانی دوو كورسی بڵاو كرایەوە، پارتی سەركۆنەی ئەو كارە دەكات و پێی وایە ستەم لە حزبەكە و دەنگدەرانی كراوە و پرۆسەكەی خستووەتە ژێر پرسیار.\nپارتی ئەم دەستوەردان و گۆڕانكاری و پێشێلكارییانە رەت دەكاتەوە و داكۆكی لە مافی كاندید و دەنگدەران دەكات، بە پێویستیشی دەزانێت مافی زەوتكراویان بۆ بگەڕێتەوە، لەو روانگەیەوە و لەپێناو دادپەروەری و گێڕانەوەی ماف بۆ خاوەن مافەكان، بە رێكاری یاسایی بەردەوام دەبن لە هەوڵەكانیان لەپێناو دەستەبەركردنی ئەو مافانە و لابردنی پێشێلكارییەكان، هەنگاوەكانی داهاتوویشیان لە كاتی خۆی دا رادەگەیەنن.


بانگه‌شه‌ی (الله) له قورئاندا بؤ خاوه‌ن نامه‌کان - Yeane.Org ماڵپەری یانی\nپاش سوپاس و ستایشی بؤ پایانم بؤ خوای تاك و پاك و بئ هاوتا و خاوه‌نی بوونه‌وه‌ر درودوو سلاوی خوا له‌سه‌ر پيغه‌مبه‌ری خؤشه‌ویستمان محمد صلى الله عليه وسلم و یارو یاوه‌رانی بيت تا رؤژی دوایی له پاشان دا: له ژير ناونیشانی ئه‌ی خاوه ن نامه‌کان له جوله‌که و گاور وه‌رن شوينی قورئان بکه‌ون به‌و بانگه‌شه جوانه‌ی که خوای په‌روه‌ردگاری جیهانییان بانگتان ده‌کات له قورئانی پیرؤزدا، بيگومان هه‌موو لایه‌ك چاك ده‌زانین به هاتنی قورئان هه‌رچی په‌یامی ئاسمانی پيشووه وه‌ك ته‌ورات و ئینجیل سراونه‌ته‌وه و پيویسته سه‌رجه‌م خه‌لکی بينه سه‌ر ريبازی راسته‌قینه‌ی ئیسلام که کؤتا په‌یامی خوایی یه له‌سه‌ر زه‌وی دا و هه‌موو ريچکه‌و ريگاکانی تر مایه پوچ و زه‌ره‌رمه‌ندی دونیاو دوارؤژه به پيی ئایه‌تی : وَمَنْ يَبْتَغِ غَيْرَ الْإِسْلَامِ دِينًا فَلَنْ يُقْبَلَ مِنْهُ وَهُوَ فِي الْآخِرَةِ مِنَ الْخَاسِرِينَ واته:هه‌ركه‌سئ بيجگه له‌به‌رنامه‌و شه‌ریعه‌تی ئیسلام هه‌ردینيك بؤخؤی هه‌لبژيرئ و بیكا به‌به‌رنامه‌ی خؤی هه‌رگیز ليیوه‌رناگیردرئ و له‌دوارؤژیشدا له‌ریزی زیانمه‌ندانه. له‌گه‌ل ئه‌وه‌شدا زؤر ناکريت له‌و که‌سانه‌ی که خاوه‌نی کتيبن و له‌سه‌ر ئاینی خؤیان ده‌ميننه‌وه وه‌ك خوای گه‌وره ده‌فه‌رموويت: لَا إِكْرَاهَ فِي الدِّينِ ۖ قَدْ تَبَيَّنَ الرُّشْدُ مِنَ الْغَيِّ ۚ فَمَنْ يَكْفُرْ بِالطَّاغُوتِ وَيُؤْمِنْ بِاللَّهِ فَقَدِ اسْتَمْسَكَ بِالْعُرْوَةِ الْوُثْقَىٰ لَا انْفِصَامَ لَهَا ۗ وَاللَّهُ سَمِيعٌ عَلِيمٌ له‌ئیسلامدا خؤسه‌پاندن نییه: له‌م دینی ئیسلامه‌دا داسه‌پاندن و ناچاركردن و زه‌برو زه‌نگ نیه بؤدینداریی و وه‌رگرتنی ئایینی ئیسلام ، به‌لئ حوكمی ئه‌م ئایه‌ته ته‌نها خاوه‌ن كتيب و خاوه‌ن نامه‌كان ئه‌گريته‌وه‌و، مه‌نسوخ و سراوه‌یش نییه، واته: هه‌ر جووله‌كه وگاور سه‌ر ناخريته سه‌ریان بؤ ئیسلامبوون. چونكه بيگومانه كه‌ريگای چاك و راست له ريگای ناراست و كوفرو تووله ريگاكان ليك جیاكراوه‌ته‌وه و ئاشكراو نمایانه، جا له‌به‌ر ئه‌وه نایه‌وێ زؤر له هیچ كه‌سيك بكريت بؤ ئیسلام بوون و هه‌ر كه‌سه‌ش به‌مه‌یلی خؤیه‌تی ئینجا هه‌ركه‌سيك باوه‌ری به “تاغوت” نه‌بيت، دیاره تاغووت ئه‌و كه‌سه‌یه كه له سنووری خوا ده‌رچيت و، به‌رنامه چه‌وته‌كان قبوول كا، جا هه‌ركه‌س خؤی له‌و جؤره شتانه دوورگرت و باوه‌ری به‌خوا هينا ا ئه‌وه بيگومانه ده‌ستی به هه‌نگڵ و به‌هؤكاريكی پته‌وو قایمه‌وه گرتووه كه هه‌رگیز هه‌لناوه‌شيت و پسان و پچرانیشی بؤنییه وه خوای گه‌وره‌یش بیسه‌رو زانایه. هه‌ر بؤیه زانایان ده‌فه‌رموون: مه‌جوس و سائیبییه‌كانیش، له‌مه‌دا حوكمی جوولوكه‌و گاوریان هه‌یه، واته: ئه‌مانیش هیچ جؤره زؤريكیان ليناكرئ بؤ وه‌رگرتنی دینی ئیسلام، به‌لكوو هه‌ر له‌سه‌ردینی خؤیان” ئه‌گه‌رپيیان خؤش بوو” ده‌ميننه‌وه‌و، سه‌رانه‌یان لئ ئه‌سه‌نرئ، به‌لام خه‌لكانی تری بتپه‌رست و هاوه‌به‌شدانه‌رو هه‌رجؤره بئ دینيكی تر له‌و بابه‌ته ” هه‌تا ئه‌و رؤژه باوه‌ر دينن” ده‌بيت جه‌نگیان له‌گه‌ل بكرئ ئه‌گه‌ر توانراو به‌رژه‌وه‌ندی تيدابوو. هه‌موو یاساو ده‌ستوريكی ئیسلامی پیرؤز راست و هه‌قه، ئیتر بيجگه له‌و ، گشت ده‌ستورو به‌رنامه‌یه‌كی تر ناراست وگومراییه. ده‌بيت پێش ئیمان و باوه‌رهينان به‌خوای گه‌وره، ده‌بئ به‌ته‌واویی له‌گشت تاغووته‌كانه‌وه دوور بكه‌وی ، خؤدیاره واتای ( لا اله إلا الله ) یش بؤیه‌كه‌مجار نه‌فیی و لادانی هه‌موو ده‌سه‌لاتداره ملهووره‌كان وتاغوته‌كانی دنیایه‌و، پاشانیش ته‌سلیم بوون و باوه‌رهينانه به‌خوای تاك وته‌نیا. شیاوی باسیشه له‌سه‌رده‌می جاهیلیه‌تدا هه‌ر ئه‌و بته‌ی وا ده‌یان په‌رست پيیان ده‌گووت: طاغيه


شەیدا رەحیمی چالاكی مەدەنیی كورد دادگایی كرا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران شەیدا رەحیمی چالاكی مەدەنیی كورد دادگایی كرا\nشەیدا رەحیمی چالاكی مەدەنیی كورد دادگایی كرا\nڕۆژی کورد: شەیدا ڕەحیمی چالاكی مەدەنی كورد كە لە لایەن ناوەندە ئەمنیەتیەكانەوە دەستگیر كرابوو بۆ بێدادگای ئینقلابی شاری سنە گواسترایەوە و دادگایی كرا\nبە پێی هەواڵی گەیشتوو بە ناوەندی هەواڵدەریی رۆژی کورد، ئەمڕۆ سێ شەممە ١١ جۆزەردان، شەیدا رەحیمی چالاكی مەدەنی و ژینگەپارێزی كورد بە مەبەستی دادگایی کران گواسترایەوە بۆ دادگای ئینقلابی شاری سنە و دانیشتنی دادگایەكەی بەرێوەچوو.\nبە پێی هەواڵێک کە پێشتر لە ماڵپەڕی ژینگەوان بڵاو ببۆوە، رۆژی یەكشەممە، ٢٦ ی بانەمەڕ، شەیدا رەحیمی چالاكی ژینگەپارێزی كورد لە لایەن ناوەندە ئەمنیەتیەكانەوە لە شاری سنە دەستگیر و بۆ ئیدارەی ئیتلاعاتی شاری سنە گواسترابۆوە.\nئەو تۆمەتانەی كە دراونە پاڵ ناوبراو بەشداری لە ڕێورەسمی نەورۆزی ئەمساڵی هەتاوی لە گوندی قەسریانی سنە ڕاگەیەندراوە. جێگای ئاماژەیە تا ئێستا زیاتر لە ٢٢ كەس بە تۆمەتی بەرێوەبردن و بەشداری لە رێورەسمی نەورۆزی ئەمساڵ لە گوندی قەسریان دەستگیر كراون.\nشیاوی ئاماژەیە، بنەماڵەی ئەم چالاكە مەدەنیە كوردە لە كاتی دەستگیر كردنیەوە تا ئەمڕۆ هیچ هەواڵێكیان لە چارەنووسی کچەکەیان لەبەردەستدا نەبوو.\nتا ئێستاش چۆنیەتی دادگایی کردن و ئەگەری بڕانەوەی حوکم بۆ ئەو چالاکە مەدەنییە کوردە لەبەر دەستدا نیە.\nبابەتی پێشووکوردانی برلین بۆ پشتیوانی لە کەبودوەند مانگرتن لە خواردن دەست پێدەکەن\nبابەتی دواترئایا بەردەوامی مانگرتنی رێزدار کەبوودوەند هەلوێستێکی نیشتمانیە ؟


ئایا لەڕووی یاساییەوە ئایاسۆفیا دەكرێت ببێتە مزگەوت؟\nکۆماری ئیسلامیی ئێران کوێستانەکانی سنووری ناحیەی سیدەکانی لە پارێزگای هەولێر بۆردومان کرد\n"لەوانەیە لەمەودوا تورکیا سیفاتی دەوڵەتی دینی وەربگرێت"\nکارزان گلی 11/07/2020 - 15:34 ڕاپۆرت\nلە كۆتاییدا رەجەب تەییب ئەردۆغان گوێی بە یەكێتی ئەورووپا و رێكخراوی یونسكۆ نەدا و قسەی خۆی هێنایە دی، بەوەی مۆزەخانەی مێژوویی "ئایاسۆفیا"ی وەكوو مزگەوت ناساند. ئەو گورزێكی تری لە مستەفا كەمال ئەتاتورك دا، بەوەی بڕیاری ئەوی هەڵوەشاندەوە كە لە ساڵی ١٩٣٤ ئایاسۆفیای وەكوو مۆزەخانە ناساند و ناسناوی مزگەوتی لێ كردەوە.\nتوركیا بووە بە دوو بەرەوە، بەرەیەكیان دژی ئەوەن ئایاسۆفیا ببێتە مزگەوت و بەرەیەكی‌تر بە رۆژێكی مێژووی دادەنێن بۆ توركیا و دەڵێن میراتی فاتیح محەمەد سوڵتانمان وەرگرتەوە و ئیدی نوێژ لە ئایاسۆفیا دەكەین.\nبە گوێرەی راپرسییەكی دەزگای راپرسی (مێترۆپول) تەنیا ٤٤٪ی گەلی توركیا لەگەڵ ئەوەدان ئایاسۆفیا ببێتە مزگەوت و ئەوانی تر پێیان باشە وەكوو مۆزەخانە بمێنێتەوە و قورسایی خۆی لەدەست نەدات.\nپرسیار ئەوەیە، ئایا لەڕووی یاساییەوە دەكرێت بڕیارێكی ٨٠ ساڵ بەر لە ئێستا هەڵبوەشێنیتەوە و بڕیارێكی تازەی لەبارەوە دەربكرێت؟\nبۆ وەڵامی ئەو پرسیارە، پڕۆفیسۆری یاسایی مەتین گوندای بۆ ئاژانسی (BBC)ی توركی قسەی كردووە و دەڵێت: "٨٠ ساڵ بەر لە ئێستا ئایاسۆفیا وەكوو مۆزەخانە ناسێنراوە، لەڕووی بنەما و یاساییەوە ناكرێت بڕیارێكی ٨٠ ساڵ بەر لە ئێستا هەڵبوەشێنیتەوە، ئەمە دژی یاسایە و نابێت كاری پێ بكرێت".\nگوندای پێی وایە ئەم بڕیارەی ئەردۆغان پێمان دەڵێت، كە یاسای سەردەمی عوسمانییەكان گرنگتر و بە بایەخترە لە یاسای كۆماری توركیا، محەمەد سوڵتان خان لە ١٤٧٠ سەنەدی وەقفی دایە پاڵ ئایاسۆفیا و پاشان ئیدارەی كۆماری توركیا كردی بە مۆزەخانە، ئێستای دوای ٨٠ ساڵ كار بە یاسای سەردەمی عوسمانییەكان دەكرێت.\nئەردۆغان و بەرپرسانی ئاكەپە، بۆ ئەوەی شەرعییەت بە خۆیان بدەن بڕیاری ئەتاتورك هەڵبوەشێننەوە و لەڕووی یاساییەوە تووشی كێشە نەبن، گوتیان ئەو واژۆیەی ئەتاتورك لە ١٩٣٤ كردوویەتی تا ئایاسۆفیا ببێت بە مۆزەخانە ساختەیە و ئەتاتورك واژۆی لەو شێوەیەی نەكردووە، بەڵام رێگەشیان نەدا تا دادگای لێكۆڵینەوە لێكۆڵینەوە لە ئیمزاكەی ئەتاتورك بكات کە ئاخۆ ساختەیە یان راستە؟ بۆیە لەو ڕووەوە توانیان یاسا لە بەرژەوەندیی خۆیان بەكار بهێنن.\nبە گوتەی ئیبراهیم كاڵن گوتەبێژی سەركۆماری توركیا ئایاسۆفیا بە فەرمی بووەوە بە مزگەوت، بەڵام سیفاتی مۆزەخانەی هەر پێوە ماوە و خەڵك دەتوانن سەردانی بكەن.\nكاڵن لە پێگەی خۆی لە تویتەر نووسیویە: "راستە ئایاسۆفیا بووەوە بە مزگەوت و ئیدی نوێژی تێدا دەكرێت، بەڵام دەتوانرێت وەكوو مۆزەخانەش بمێنێتەوە و خەڵك سەردانی بكەن".\nكاڵن نموونە بە كڵیسەی (رۆتردام) ی فەڕەنسا دەهێنێتەوە، كە بۆ عیبادەت بەكار دەهێنرێت و لە هەمانكاتدا وەكوو مۆزەخانەش بەردەوام بۆ گەشتیار كراوەیە.\nئەم هەنگاوەی رەجەب تەییب ئەردۆغان وای كرد، وڵاتانی یەكێتیی ئەورووپا و ئەمریكا و رووسیا دژی بوەستنەوە و بڵێن ئەم بڕیارەت هەڵەیە، بۆیە بە گوێرەی شڕۆڤەی سیاسییەكانی توركیا، لە داهاتوو یەكێتیی ئەورووپا سزای گەورەی ئابووری بەسەر توركیا دەسەپێنێت و ئیدی باجی هەڵەكانی ئەردۆغان دیسان دەبێت هاووڵاتیانی توركیا بیدەن.\nدەكرێت ئەوەش باس بكرێت، دەوڵەتی توركیا سیفاتی وڵاتی دینی وەردەگرێت و دەیەوێت لە سیستەمی عەلمانییەت دوور بكەوێتەوە، لە كاتێكدا ئەردۆغان بۆ خۆی چەندین جار گوتوویەتی پێویستە توركیا وەكوو وڵاتێكی عەلمانی بمێنێتەوە و هەرگیز لەگەڵ ئەوەدا نیم توركیا ببێتە وڵاتێكی دینی و دژە عەلمانییەت.


ئاڵایەکی گەورەی کوردستان لەسەر قەڵای کەرکوک هەڵکرا\nئاڵایەکی گەورەی کوردستان لەسەر قەڵای کەرکوک هەڵکرا\nئه‌مڕۆ دووشه‌ممه 20ی ئازاری 2017، ئاڵایەکی گەورەی کوردستان، لە تەنیشت ئاڵای عیراق، لەسەر قەڵای کەرکوک هەڵکرا.\nبە ئامادەبوونی نەجمەدین کەریم، پارێزگاری کەرکوک و سەرۆکی ئەنجومەنی پارێزگای کەرکوک بە وەکالەت و بەرپرسانی ئیداری و حزبی و خەڵکێکی زۆری شارەکە، لەگەڵ کردنەوەی ئاهەنگی نەورۆز، ئاڵایەکی گەورەی کوردستان لەسەر قەڵای کەرکوک هەڵکرا.\nلە وتەیەکدا، نەجمەدین کەریم، پارێزگاری کەرکوک جەختی لە برایەتیی و پێکەوەژیانی نەتەوەکان لە کەرکوک کردەوە.\nهه‌ر ئه‌مڕۆ وه‌زاره‌تی ده‌ره‌وه‌ی توركیا له‌سه‌ر هه‌ڵكردنی ئاڵای كوردستان هاته ده‌نگ و به‌یاننامه‌یه‌كی سه‌باره‌ت به هه‌ڵكردنی ئاڵای كوردستان له‌سه‌ر بینای پارێزگای كه‌ركوك ده‌ركرد و رایگه‌یاند ئه‌و جۆره بڕیارانه ده‌بنه مه‌ترسی بۆسه‌ر ئه‌و شاره.\nپێشتر و له 17ی ئازاری 2017، نوێنه‌ری پێكهاته‌ی توركمان له پارێزگای كه‌ركوك بڕیارێكی نه‌جمه‌دین كه‌رم، پارێزگاری كه‌ركوكیان ره‌تكرده‌وه بۆ هه‌ڵكردنی ئاڵای كوردستان له‌سه‌ر فه‌رمانگه‌كانی ئه‌و شاره و داواشیان له ئه‌نجومه‌نی پارێزگا كرد له‌سه‌ر ئه‌و پرسه گفتوگۆ نه‌كه‌ن.\nله 17ی ئازاردا نه‌جمه‌دین كه‌ریم، پارێزگاری كه‌ركوك رایگه‌یاند كه ئاڵای كوردستان ته‌نها تایبه‌ت نییه به كورد، به‌ڵكو ئه‌وه ئاڵای سه‌رجه‌م پێكهاته‌كانی دیكه‌یه كه له هه‌رێمی كوردستان ده‌ژین به‌تایبه‌ت توركمان و عه‌ره‌به‌كان.\nهاوكات وتەبێژی نوسینگەی حەیدەر عەبادی رایگه‌یاند كه پێویستە تەنیا ئاڵای عیراق لە کەرکوک هەڵبکرێت و هەڵکردنی ئاڵای کوردستانیش لەو شارە نادەستورییە و هەڵسوکەوتی تاکلایەنەش رەتدەکرێتەوە.\nسەعد حەدیسی، وتەبێژی نوسینگەی حەیدەر عەبادی، سەرۆکوەزیرانی عیراق له لێدوانێكی رۆژنامه‌وانیدا وتی:"دەستووری عیراق بەروونی دەسەڵاتەکانی حکومەتی خۆجێی پارێزگاکان و دەسەڵاتی حکومەتی فیدراڵی لە بەغدا دیاری کردووە، دەسەڵاتی ئەو پارێزگایانەش دیاریکراون، کە سەر بە هیچ هەرێمێک نین، کەرکوک یەکێکە لەو پارێزگایانە".\nحەدیسی دەڵێت "لە 2003ەوە عورفێکی سیاسی هەیە کاری پێدەکرێت، بۆیە بۆ هیچ لایەنێک نییە پێچەوانەی ئەمە هەنگاو بنێت، لەگەڵ پارێزگاکان لێژنەیەکی باڵای هاوئاهەنگییان هەیە و بەشێوەیەکی خولی کۆبوونەوەی ئاسایی خۆیان ئەنجامدەدەن و هیچ گرفتێکیش نەبووە".\nلەبارەی ئەوەی کەرکوک ناوچەیەکی کێشەلەسەرە لەنێوان هەولێر و بەغدا، دەکرێت ئاڵای هەردوو لای تێدا هەڵبکرێت، وتەبێژی نوسینگەی عەبادی دەڵێت: "تائێستا ئەو ناوچانە لەژێر دەسەڵاتی حکومەتی فیدراڵین، بۆیە لە ناوچەکانی دیکەی دەرەوەی هەرێمی کوردستان جگە لە ئاڵای عیراق، نابێت هیچ ئاڵایەکی دیکە لەسەر فەرمانگەکان هەڵبکرێت، ئەمە تەنیا لە دەسەڵاتی حکومەتی فیدراڵیدایە و کەرکوکیش لە چوارچێوەی ئەو پارێزگایانەدایە و پێویستە تەنیا پابەندی هەڵکردنی ئاڵای عیراق بێت".\nسەعد حەدیسی دەڵێت، هەر رێوشوێن و هەڵسوکەوتێکی تاکلایەنە لەلایەن حکومەتی خۆجێی هەر پارێزگایەک رەتدەکرێتەوە و پێچەوانەی دەستوور و دەسەڵاتەکانە.\nلەبارەی هەڵوێستی تورکیا لەسەر هەڵکردنی ئاڵای کوردستان لە کەرکوک، وتەبێژی نووسینگەی سەرۆکوەزیرانی عیراق رایگەیاند: "ئەمە پرسێکی ناوخۆییە و پەیوەندی بەهیچ وڵاتێکی دیکەوە نییە".\nئه‌م بابه‌ته 17045


ئه‌نقه‌ره‌و پاكێجی چاكسازییه‌كانی \n10/19/2013 3:04:43 AM 560 جار خوێندراوه‌ته‌وه\nپاش 24 سه‌عات له‌ڕاگه‌یاندنی پاكێجی چاكسازییه دیموكراتییه‌كانی ئه‌ردۆگان، هه‌رێمی كوردستان له‌سه‌ر به‌رزترین ئاست پشتگیریی كردو به‌هه‌نگاوێكی گرنگی بۆ چاره‌سه‌ركردنی مه‌سه‌له‌ی كوردی توركیا دانا، ئه‌م پاكێجه دووه‌م پاكێجه كه ئه‌ردۆگان له‌ماوه‌ی یانزه ساڵدا رایده‌گه‌یه‌نێ‌و پێش ئه‌وه‌ی رایبگه‌یه‌نێ پروپاگه‌نده‌یه‌كی زۆری بۆ كردو ته‌نانه‌ت وتی: پاكێجه‌كه شتی وای تێدا ده‌بێ هه‌ندێ كه‌س سه‌رسام ده‌كا. به‌ڵام پاش راگه‌یاندنی پاكێجه‌كه، ده‌ركه‌وت كه به‌های چاكسازییه‌كان زێده‌ڕۆییه‌كی زۆری پێوه كراوه‌و ئه‌و چاكسازییانه هه‌ر شایسته‌ی ئه‌وه‌ن كه به‌كرچ‌و كاڵ ناوببرێن.\nله‌م پاكێجه‌ی چاكسازی، عه‌له‌وییه‌كان به‌ڵێنیان پێدراوه كه ده‌وڵه‌ت زانكۆیه‌ك به‌ناوی حاجی به‌كتاشه‌وه، كه دامه‌زرێنه‌ری مه‌زهه‌به‌كه‌یانه، داده‌مه‌زرێنێ، مه‌سیحییه‌كانی ماردین كه‌نیسه‌یه‌كی دێرینی خۆیان وه‌رگرتۆته‌وه، یۆنانه ئه‌رسه‌دۆكسه‌كانیش رێیان پێدراوه له‌یه‌كێ له‌زانكۆكان كۆلیژێك بكه‌نه‌وه.\nئه‌وه‌ی كه په‌یوه‌ندیی به‌كورده‌وه هه‌یه، پاكێجه‌كه شتێكی جێ بایه‌خی به‌كورد نه‌به‌خشیوه، له‌بری ناساندنی زمانی كوردی وه‌ك زمانێكی فه‌رمی، پاكێجه‌كه ته‌نها دانی به 3 پیتی ئه‌لفوبێی كوردیدا ناوه كه له‌ئه‌لفوبێی توركیدا نییه‌و له‌بری ناساندنی زمانی كوردی وه‌ك زمانی خوێندن له‌خوێندنگه حكومییه‌كاندا، پاكێجه‌كه مافی خوێندنی زمانی كوردیی له‌خوێندنگه ناحكومییه‌كان به‌خوێندكارانی كورد داوه، ئه‌وه‌ی كه پاكێجه‌كه هه‌ر له‌بنه‌ڕه‌تدا به‌لایدا نه‌چووه یاسای سزاكان‌و پێناسه‌ی تیرۆره كه په‌كه‌كه ده‌مێكه داوا ده‌كا پێداچوونه‌وه‌ی پێدا بكرێ، چونكه جێبه‌جێكردنی ئه‌م داوایه هه‌لومه‌رجێكی له‌بار بۆ ئازادكردنی زیندانییه سیاسییه‌كانی كوردو لابردنی ناوی تیرۆریست له‌سه‌ر په‌كه‌كه نایه‌ته‌دی. له‌هه‌مووشی سه‌رنجڕاكێشتر ئه‌وه‌یه كه پاكێجی چاكسازییه‌كان هێشتا هیچ به‌هایه‌كی یاسایی نییه، چونكه ئه‌ردۆگان به‌سه‌رزاره‌كی رایگه‌یاندووه‌و نه‌یخستۆته قاڵبـی پڕۆژه‌یه‌كی نووسراوه‌وه، به‌شێكی زۆری چاكسازییه‌كانیش پێویستیان به‌ڕه‌زامه‌ندیی په‌رله‌مانه، گرنگترین لایه‌نی چاكسازییه‌كان ئه‌وه‌یه كه رێژه‌یی 10%ی پێویست بۆ چوونه ناو په‌رله‌مان كراوه‌ته 5% به‌ڵام ئه‌م مه‌سه‌له‌یه به‌بچووككردنه‌وه‌ی بازنه‌كانی هه‌ڵبژاردنه‌وه به‌ستراوه‌ته‌وه‌و ته‌نانه‌ت ئه‌و له‌سه‌دا پێنجه خۆیشی هه‌ر زۆره.\nئه‌مه به‌م مانایه دێ كه پاكێجه‌كه شتێكی ئه‌وتۆی بۆ كوردو مه‌سه‌له‌كه‌ی تێدا نییه‌و كورد چاوه‌ڕوانی زۆر له‌مه زیاتری كردووه، مه‌سه‌له‌یه‌كی ئاڵۆزی وه‌ك مه‌سه‌له‌ی كورد به‌پاكێجێكی كرچ‌و كاڵی چاكسازیی له‌مجۆره چاره‌سه‌ر ناكرێ‌و ته‌نانه‌ت پاكێجێكی وا لێی رانابینرێ بتوانێ رێ بۆ چاره‌سه‌ركردنیش خۆش بكا.\nپه‌له‌كردنی هه‌رێمی كوردستان له‌پشتگیریكردنی پاكێجه‌كه هیچ بیانوویه‌كی نییه‌و به‌كرده‌وه هه‌رێمی كوردستان ناچار نییه پشتگیریی هه‌موو هه‌نگاوێكی حكومه‌تی توركیا له‌م باره‌یه‌وه بكا. ئه‌مه پێگه‌ی هه‌رێم له‌ناو كوردی باكوور لاواز ده‌كاو به‌كرده‌وه‌ش هیچ قازانجێكی بۆ پڕۆسه‌ی ئاشتی نییه. له‌كاتێكدا باكوور پاكێجه‌كه به‌كرچ‌و كاڵ‌و نزمتر له‌ئاستی چاوه‌ڕوانكراو و داواكراو داده‌نێ، پشتگیریكردنی پاكێجه‌كه له‌لایه‌ن هه‌رێمه‌وه به‌م مانایه دێ كه هه‌رێم پشتگیریی پاكێجێك چاكسازیی كرچ‌و كاڵ‌و مایه‌ی مشتومڕ ده‌كا. ره‌نگه ئه‌م چه‌شنه هه‌ڵوێستانه ببنه مایه‌ی لاوازكردنی هێزی دیپلۆماسیی هه‌رێم‌و ته‌نانه‌ت ره‌نگه له‌و گۆشه‌نیگایه‌شه‌وه سه‌یر بكرێ كه هه‌رێم توانای بێلایه‌نی له‌ده‌ستداوه‌و ناتوانێ بۆچوونێكی جیاوازو پێچه‌وانه‌ی بۆچوونی ئه‌نقه‌ره ده‌رببڕێ، كه ئه‌مه‌ش مه‌سه‌له‌یه‌كه ده‌رهاوێشته‌ی نه‌خوازراوی لێده‌كه‌وێته‌وه‌و بوارێك بۆ لێكدانه‌وه‌ی خراپ ده‌ڕه‌خسێنێ.


بابەتی پێشوتر ئایا بۆچی بەریتانیا دژ بە ریفراندۆم بوو\nبابەتی دواتر ئێزدییەكان پاش تێكشكانی داعش‌و ئازادكردنی موسڵ\nلەدوای ئەو شكستە چاوەڕوانكراوەی هەرێمی كوردستان لەو هەنگاوە چاوەڕواننەكراوە هەڵینا، هەم خەونی گەیشتن سەربەخۆیی بۆ كاتێكی نادیار دواكەوت و هەمیش بەشێك لە سەركردایەتی كورد رەنگە نەتوانن یان ئەو دەرفەتەیان پێنەدرێت، جارێكی دیكە ئەو بەشدارییە كارایە بكەنەوە لە نەخشەڕێژكردنی سیاسەت لە كوردستان.\nئەم شكستە، نامەیەكی ئەمریكا بوو بۆ ئێمە، كە دەتوانن بارودۆخ بگۆڕن و خاوەن بڕیاری كۆتایین، كە بێدەنگ بوون هێزەكانی عیراق پەلاماری كوردستانیانداو كاتێكیش بەدەنگهاتن، هەم هێرشەكان وەستاو هەمیش گفتوگۆی نێوان هەرێم و بەغدا لەژێرەوە دەستیپێكرد.\nبەكورتی ئێستا كورد لەبەردەم دوبارە پێداچونەوە بە سیاسەتكردن لەگەڵ ناوەندو دەوروبەرو وڵاتانی خاوەن بڕیار لەعیراقدایدایە، داڕشتنەوەی شێوەی پەیوەندییە لەگەڵ بەغدا، وڵاتانی دراوسێ، ئەمریكاو وڵاتانی دیكە.\nلەگەڵ ئەم بارودۆخە ناهەموارە بەهۆی روداوەكانی ئەمدواییەو خراپبونی باری ئابوریی و حوكمڕانی لەهەرێم، بەشێك لەلایەنە سیاسییەكانی كوردستان داوای حكومەتی رزگاریی نیشتیمانی دەكەن، واتە هەڵوەشاندنەوەی ئەم حكومەتەو دانانی حكومەتێكی كاتی تا هەڵبژاردنی داهاتوو.رەنگە ئەو داوایە وەك چارەسەرێك بۆ تێپەڕاندنی ئەم قۆناغە تەماشابكرێت، بەڵام ئەستەمە بتوانرێت ئەو داخوازییە بچێتەسەر، لەبەر دوو هۆكار یەكەمیان بارودۆخی سیاسی ناوخۆ لەبار نییە بۆ ئەو گۆڕانە، دووەمیان ئەمریكییەكانیش لەگەڵ ئەو بۆچونەدا نین، باشترین بەڵگە ئەو بەیاننامەیەی وەزارەتی دەروەی ئەمریكایە كە بەرلە دوو هەفتە بڵاوكرایەوە، كە نەخشەڕێی بەرەو گۆڕانی بارودۆخە لە هەرێمی كوردستانی دەستنیشانكرد، كە دەكرێت لە سێ خاڵ دەستنیشانی بكەین، یەكەمیان؛ نێچیرڤان بارزانی و قوباد تاڵەبانیی رادەسپێرێت بۆ گرتنە ئەستۆی ئەركی چەند مانگی داهاتوو تا هەڵبژاردنی پەرلەمانی كوردستان. دووەم؛ ئاساییكردنەوەی پەیوەندی لەگەڵ بەغداو گفتوگۆ سەبارەت بەكێشە چارەسەرنەكراوەكان لەچوارچێوەی دەستوری عیراق. سێیەم؛ ئامادەكاریی بۆ هەڵبژاردنی كوردستان و سەرەنجام هاتنەپێشی نەوەیەكی نوێ بۆ حوكمڕانی لەهەرێمی كوردستان.\nلەم قۆناغەدا گۆڕینی حكومەت كارێكی ئاسان نییە، هەم لەڕوی سیاسییەوە ئامادەنین، هەمیش وڵاتانی پشتیوان، بەتایبەت ئەمریكییەكان رەنگە لەگەڵ ئەم بیرۆكەیە نەبن، بەڵام دەكرێت هەموان بەیەكەوە لەسەر ئەجێندایەكی هاوبەش بۆ چەند گۆڕانێك لەحكومەت و گفتوگۆ لەگەڵ حكومەتی بەغدا رێكبكەون، لێرەدا دەشێت لەچەند خاڵێك دەستنیشانی بكەین:\nیەكەم: گۆڕان لەچەند وەزارەت و دامەزراوەیەكی حكومەت، بۆنمونە لە وەزارەتی سامانە سروشتییەكان، بەوەزیرو شێوەو شەفافییەتی ناردنە دەرەوەی نەوت و فەرمانگەی پەیوەندییەكان، ئەنجومەنی وەزیران..تد.\nدووەم: بەشداریكردنێكی كارا لە وەفدی دانوستانكار لەگەڵ بەغدا لەچارەسەركردنی كێشەو گرفتە كەڵەكەبووەكان، لەسەروی هەمویانەوە چارەسەركردنی پرسی بژێوی خەڵكی كوردستان.\nسێیەم: دەستنیشانكردنی كاتی هەڵبژاردنی كوردستان و گرەنتی كردنی رێگریكردن لەساختەكاریی لەهەڵبژاردنی داهاتوو.\nچوارەم: گەڕاندنەوەی دەستوری هەرێمی كوردستان بۆ ناو پەرلەمان و گۆڕینی سیستمی حوكمڕانیی و قانونی سەرۆكایەتی هەرێم.\nدەكرێت خواستی دیكەش زیادبكرێت بەمەرجێك لایەنە سیاسییەكان لەسەری رێككەون، ئەمەش لەپێناو رەخساندنی زەمینەیەكی نوێ بۆ پێداچونەوە بەكۆی بارودۆخ لەكوردستان بەتایبەتیش حوكمڕانیی و شێوازی بڕیاردان و شەراكەتی سیاسی.


هێرشكرایە سەر نەخۆشخانەی فریاکەوتنی ڕۆژئاوای هەولێر\nبەهۆی ڕووداوی هێرشکردنە سەر نەخۆشخانەی فریاکەوتنی ڕۆژئاوای هەولێر لەلایەن چەند کەسێکی خانەوادەی نەخۆشێک و هێرشی ناڕەوا و نابەجێی سەر پزیشکێکی نیشتەجێ و کارمەندانی نەخۆشخانەکە لەکاتی ئەرکی پیرۆزی مرۆڤدستانە و خزمەتکردنی هاووڵاتیان و قسەی نەشیاو بە پزیشکان و کارمەندان و فەرمانبەران و تا ڕادەی لێدان.\nوەزیری تەندروستی لەگەڵ وەزیری ناوەخۆ و لایەنی پەیوەندار لەسەر هێڵ و پەیوەندی دایە و داوای پەلەی کرد بۆ دەستگیرکردنی تەواوی تاوانبارانی ئەم ڕوداوە و ڕەوانەکردنیان بۆ دادگا و سزادانیان و لێکوڵینەوە لە کەسانی کەمتەرخەم بۆ پاراستنی گیانی پزیشکان و کارمەندانی نەخۆشخانە.\nوەزیری تەندروستی پەیوەندی بە نەخۆشخانە و پزیشکی تاوان لێکراو کرد و پێیڕاگەیاندن کەوا تەواوی دامودەزگای پەیوەندار ڕێکاری یاسایی دەگرێتەبەر بۆ بەسزا گەیشتنی تاوانباران و پاراستنی شکۆی نەخۆشخانە و پزیشکان و کارمەندانی تەندروستی


ماڵەکانی داڵدەدانی ژنان کەموکورتییان هەیە – کوردی – RojNews.News\n29/11/2021 - 7:59:56 am\nماڵەکانی داڵدەدانی ژنان لە هەرێمی کوردستان کەموکورتییان هەیە و بەرپرسێکی چاودێریی کۆمەڵایەتیی دەڵێت: بەتایبەت لە هەولێر ژمارەی کەیسەکان زۆرن، بیناکە بچووکە ستافمان کەمە، ئەمە جگە لە تێکەڵکردنی تەمەن و کەیسە جیاوازەکان.\nدڵان ئیسماعیل، بەرپرسى ڕاگەیاندنى بەڕێوبەرایەتیی چاودێریى کۆمەڵایەتیى هەولێر لە لێدوانێکیدا بۆ ڕۆژنیوز ئاماژەی بە خراپیی دۆخی ناو خانەکانی داڵدەدانی ژنان کرد و وتی: نەگونجانێکى زۆر هەیە بەتایبەت لە شەڵتەرى هەولێردا، چونکە ژمارەى دۆسیەکان لەگەڵ بیناکەمان و هەتا لەگەڵ ستافەکەمان، ناگونجێ، ئێمە ستافەکەمان کەمە بەراورد بەو دۆسیەیانەى دێنە شەڵتەرەکەمان بێگومان ئەوەش نەگونجانە و هیوادارین لە داهاتوودا ئەو کێشەیە چارەسەر بکرێت.\nدڵان، ئاماژەی بە کەموکورتییەکی دیکە کرد، کە تێکەڵکردنی تەمەنە جیاوازەکان و کەیسە جیاوازەکانە لەناو خانەکاندا و وتی: ئەوە کاریگەریى زۆرى هەیە، چونکە کاتێک کچێک لە ماڵى باوکییەوە هاتووەتە ئێرە لەگەڵ ژنێک، کە کێشەی بچوک یان قورسترى هەیە پێکەوە دەمێننەوە و نان دەخۆن و لەناو یەک هۆڵدان، ئەوەش کاریگەریى دەبێت، لەو ڕووەوە کێشەى ژوور و کەمیى جێگا و قەرەوێڵەى خەومان هەیە.\nئەو کەسانەی لەناو خانەکانی داڵدەدانی ژناندا دەژین، ڕەخنەی ئەوە دەگرن، کە ئەوان وەک زیندانیی وان و خانەکان جیاوازیی لەگەڵ چاکسازییەکاندا نییە، لەوبارەیەوە دڵان ئیسماعیل، وتی: جیاوازیى زۆرە لەنێوان شەڵتەر و چاکسازییەکان، چونکە شەڵتەر شوێنێکە بۆ پاراستنى ئەو کەسانەى تێیدان و دەپارێزرێن لە کوشتن و هیچ بەڵگەیەک نییە بۆ تاوانبارکردنیان یان سزادانیان ئەو ئەمنیەتە توندەشى، کە تێیدا هەیە بۆ پاراستنى ئەوانە.\nلە بەشێکى دیکەى قسەکانیدا دڵان ئەوەى خستەڕوو، ماڵى داڵدانى ژنان بۆ ئەو ژنانەیەن، کە هەڕەشەیان لەسەرە، بەڵام لە ئێستادا بەشى زۆر کەمى ئەوانەى تێیدا دەمێننەوە هەڕەشەیان لەسەرە، بەڵکو زۆرینەیان یان نەخۆشیى دەروونىی هەیە، یان بێلانەیە یان بێ ماڵە یان ئەوەتا کێشەیەکى بچوکى هەیە و دەتوانێت هاتووچۆ بکات، بەڵام ئێمە ئەو ڕێنماییانەى لە شەڵتەر هەیە بەسەر هەمویاندا جێبەجێى دەکەین.\nلەبارەى ئەو کەسانەى، کە دەمێننەوە لەناو شەڵتەرەکان ئاماژەى بەوەکرد: ئەو کەسانەى لە ناو شەڵتەرەکان دەمێننەوە زیاتر خەڵکى ناوشارن، بەڵام هەیانە لە دایکبووى شوێنێکى دیکەیە و دۆسیەی، هاوڵاتى عەرەب، بیانى و تورکمانمان لایە، بەڵام زۆرترینیان هاوڵاتى ناو شارى هەولێرن.\nلە هەرێمی کوردستان چوار ماڵی داڵدەدانی ژنانی هەڕەشەلێکراو هەن، کە سەر بە وەزارەتی کار و کاروباری کۆمەڵایەتیین و هەریەکەیان دەکەونە (سلێمانی، گەرمیان، هەولێر، دهۆک). هەروەها لە شاری سلێمانی ماڵێکی سەر بە ڕێکخراوی یەکێتی ژنانی کوردستان-یش هەیە، کە پێی دەوترێت لانەی ئارام.\nماڵەکەی گەرمیانیش بەهۆی نەبوونی دەرفەتەوە، تەنیا ٧٢ کاتژمێر دەتوانێت هەڕەشەلێکراو لەخۆ بگرێت، ئەگەر لەو ماوەیەدا کێشەکەی چارەسەر نەبوو، ئەوا ڕەوانەی ماڵەکەی سلێمانی دەکرێت.


ژمارەیەك له رێكخەرانی ئاھەنگەكانی نەورۆزی رۆژھەڵاتی كوردستان دەستبەسەر كران\nكوردانی رۆژهه‌ڵات به جامانه‌وه جه‌ژنی نه‌ته‌وه‌ی نه‌ورۆز پێرۆز ده‌كه‌ن\nرۆهه‌ڵاتی كوردستان نه‌ورۆز نه‌ورۆزی جامانه‌كان\nژمارەیەك لە رێكخەرانی ئاھەنگەكانی نەورۆز لە ناوچەكانی رۆژھەڵاتی كوردستان لەلایەن ناوەندە ئەمنییەكانی ئێران دەستبەسەر كراون، ئاھەنگی نەورۆز لە ئێوارەی رۆژی دووشەممە بەشێوەیەكی خۆرسك لە زۆربەی ناوچەكانی رۆژھەڵاتی كوردستان بەرێوەچوو و ئاڵای كوردستانیشی تێدا بەرزكرایەوە.\nئێرە نە باشوری كوردستانە نە باكوورو رۆژئاوای كوردستان، ئەوە جەژنی نەورۆزی رۆژھەڵاتی كوردستانە، خۆیان دەڵێن نەورۆزی ئەمساڵیان بە ئاڵا و جلوبەرگی كوردییەوه‌یه. لە ھەندێك شوێنی وەكوو سنە بە مەرج رێگەی كردنەوەی ئاگردرا و لە ناوچەكانی دیكەی رۆژھەڵاتی كوردستان ناوەندە ئەمنییەكان ئەنجومەنی شارو گوندەكانیان راسپاردبوو، كە رێگە بە ئاگركردنەوەو ئاھەنگی نەورۆز نەدەن.\nبەڵام ئەو ڤیدیۆیانەی بۆ كوردستان 24 نێردراون و ئەوانەی لە تۆرە كۆمەڵایەتییەكان بڵاوكراونەتەوە، نەورۆزی بە گڕوتینی كوردانە لەرۆژھەڵاتی كوردستان دەردەخات. لەزۆربەی ناوچەكانی رۆژھەڵات خەڵك بە جل و بەرگ و جامانەو ھەوریی كوردییەوە لەئاھەنگەكان بەشداربوون، بەنھێنی و بەئاشكرا ئاڵای كوردستانیش لەزۆر شوێن بەرزكرایەوە. سرودی نیشتمانی وترایەوەو دروشمی سیاسیشی تێدا وترانەوە. ئەو نەورۆزە وەكوو نەورۆزەكانی دیكە بۆ رۆژھەڵاتییەكان بێ باج نەبووە، لەیەكەم كاردانەوەدا ناوەندە ئەمنییەكانی كۆماری ئیسلامی ئێران رۆژی سێشەممە رەشید شەریفیان یەكێك لە رێكخرانی نەورۆزی پاڵنگانیان دەستبەسەر كردووە.\nلەشارەكان گوشارەكان زۆرتر بوون، ھەربۆیە رێورەسمەكان یان لەگوندەكان كران، یانیش لە دەرەوەی شارەكان، بەڵام خەڵكی رۆژھەڵاتی كوردستان، ھەرچییەك لەدڵیاندا بوو ئێوارەی رۆژی دوشەممە ھەڵیانرشت و لەگەڵ بەرزكردنەوەی ئاڵا پەچەكانیشیان لەسەریان لادا.\n02 لە یۆنان چوار پەنابەری كورد كوژران\n04 مه‌لا به‌ختيار: هه‌رگيز نه‌مانووتووه پێ له به‌غدا ده‌بڕين\n06 وه‌زیری ده‌ره‌وه‌ی به‌ریتانیا ده‌كه‌وێته ته‌ڵه‌ی رووسه‌كانه‌وه


نیسان 13, 2022 – Esta News\nلە شاری سلێمانی رێگری لە گرد بوونەوەیەكی تایبەت بەیادی ئەنفال كرا\nمەرجەعێکی باڵای شیعەکان لەعێراق فەرمانی دەستگیركردنی بۆ دەرکرا\nبەختیار مستەفا چالاكوانی بەشداربوو بە ئێستانیوزی ڕاگەیاند ، ئەم ئێوارەیە کۆمەڵێک لەچالاکوانانی بواری کۆمەڵگەی مەدەنی و بەتایبەتیش دژی جینۆسایدو کۆمەڵکوژی و ئەنفال ویستیان لە سەکۆی ئازادی پارکی ئازادی سلێمانی لەساڵرۆژی ئەنفال دا کۆببنەوەو قسە بۆ\nوەزارەتی دەرەوەی ئەمریکا ڕاپۆرتی ساڵانەی تایبەت بە پێشێلکارییەکانی مافی مرۆڤ لە جیهاندا بڵاوکردەوە، ئەو بەشەی تایبەتە بە عێراق و هەرێمی كوردستان، دەستی لە ڕەخنەگرتن لە دۆخی مافی مرۆڤ نەپاراستووە، زۆربەی هێزە ئەمنی و سەربازییەكان، بە\nدادگای لێکۆڵینەوەی عەممارە بڕیاری دەستگیرکردنی بۆ مەحمود سەرخی، یەکێک لە مەرجەعە باڵاکانی شیعە لەعێراق دەرکرد. بەگوێرەی نوسراوێکی ئەنجومەنی دادوەری، ئەمڕۆ دادگای لێکۆڵینەوەی عەممارە بڕیاری دەستگیرکردنی بۆ (مەحمود عەبدولرەزا محەمەد) ناسراو بە مەحمود سەرخی دەرکردوە. هەر\nسه‌رۆكی ویلایه‌ته یه‌كگرتوه‌كانی ئه‌مریكا بۆ یەکەمجار رایگەیاند، داگیرکردنی ئۆكرانیا له‌لایه‌ن سوپای مۆسکۆوه بە جینۆساید دەچێت و پوتین لە ئۆکرانیا “کۆمەڵکوژی” ئەنجامداوە. جۆو بایدن، سه‌رۆكی ویلایه‌ته یه‌كگرتوه‌كانی ئه‌مریكا له رۆژی سێشه‌ممه‌دا به رۆژنامه‌نوسانی راگه‌یاند، “هێرشی روسیا\nفەرەنسا 23 ملیارد و 700 ملیۆن دۆلاری روسیای بلۆککرد\nحکومەتی فەرەنسا تائێستا بڕی 23 ملیار و 700 ملیۆن دۆلاری سامانی گوزاراوە و نەگوازراوەی ڕوسیایان بلۆککردوە وەزارەتی ئابوری و دارایی فەرەنسا ئاشکرای کردووە، بەرزترین رێژەی بلۆککردنەکە لە کەرتی بانکیدا بووە و زیاتر لە 22 ملیار\nسه‌رۆكی ئۆكراینا، ئاشكرایكرد: سه‌ركرده‌ی گه‌وره‌ترین پارتی ئۆپۆزسیۆنی وڵاته‌كه‌ی، كه‌به‌نزیكی له‌سه‌رۆكی روسیا، ده‌ناسرێت، ده‌ستگیركراوه. له‌راگه‌یه‌ندراوێكدا ڤۆڵۆدیمیر زێلێنسكی سه‌رۆكی ئۆكرانیا له‌رێگه‌ی تێلێگرامه‌وه بڵاویكرده‌وه: وێنه‌یه‌كی ڤیكتۆر مێدڤێدچوكی سه‌ركرده‌ی گه‌وره‌ترین پارتی ئۆپۆزسیۆنی وڵاته‌كه‌ی بڵاوكردووه‌ته‌وه كه‌كه‌له‌پچه كراوه. زێلێنسكی ئاشكرایكردووه: ده‌زگای\nوشکەساڵی لە گەرمیان راگەیێندرا\nدوای کۆبوونەوەیەکی تایبەت بە وشکەساڵی لە ئیدارەی گەرمیان، جەلال نووری، سەرپەرشتیاری ئیدارەکە لە کۆنگرەیەکی رۆژنامەوانیدا وشکەساڵی لە گەرمیان راگەیاند و ئاماژەی بەوەکرد، “زیانێکی زۆری دەبێت بۆ ژینگە و کشتوکاڵی” ناوچەکەمان. جەلال نووری، سەرپەرشتیاری ئیدارەی گەرمیان\nتوخێل شانازی دەکات بەوەی تیپەکەی بەرامبەر ڕیاڵ پێشکەشی کردووە و پێشیوایە شایستەی ئەوەبوون سەرکەوتن بەدەستبهێنن. تۆماس توخێلی ڕاهێنەری چێڵسی دوای دەرکرانی تیپەکەی لە چامپیۆنز لیگدا، سەرەڕای بردنەوەی یاری گەڕانەوە لە ڕیاڵ مەدرید، لە لێدوانێکدا بۆ\nسەرۆکی روسیا رایگه‌یاند، وڵاته‌كه‌ی هیچ بژاردەیەکی دیکەی جگە لە شەڕکردن نەبوە، ئەوەش لەپێناو بەرگریکردن لەو هاوڵاتیانەی ڕۆژهەڵاتی ئۆکرانیا کە بە زمانی روسی قسە دەکەن، هەروەها رێگەگرتن لە ئۆکرانیا تاوەکو نەبێتە بۆردێکی سپرینگی دژە ڕوسی بۆ


هه‌ڤاڵ ئه‌بوبه‌كر: كوردستان له‌به‌رده‌م هه‌ڕه‌شه‌ی دوو ئیداره‌یی دایه\nشه‌وی ڕابردوو له هه‌ژماری تایبه‌تی خۆی له تۆڕی كۆمه‌ڵایه‌تی فه‌یسبووك، هه‌ڤاڵ ئه‌بوبه‌كر پارێزگاری سلێمانی نامه‌یه‌ه‌كی له‌سه‌ر دۆخی شاره‌كه و هه‌رێم ئاراسته‌ی هه‌ریه‌كه له سه‌رۆكی ئه‌نجومه‌نی وه‌زیران و جێگری سه‌رۆكی ئه‌نجومه‌نی وه‌زیرانی هه‌رێمی كوردستان كردووه و ڕایگه‌یاندووه: هه‌رێمی كوردستان و یه‌كه كارگێڕییه‌كانی ئێستا له‌به‌رده‌م هه‌ڕه‌شه‌ی دوو ئیداره‌یی تا ڕاده‌ی دوو هه‌رێمی دان.\nپارێزگاری سلێمانی له نامه‌كه‌یدا ئه‌وه‌یشی وتووه: حكومه‌ت وه‌ك سه‌رچاوه‌ی قه‌یرانه‌كان نه‌ك چاره‌سه‌ركه‌ری قه‌یرانه‌كان وێناكراوه، بێكاره‌بایی و بێئاویی و بێسوته‌مه‌نیی و بێده‌ره‌تانیی، خوێندن و په‌ره‌پێدان و هه‌موو ئه‌رك و ئامانجه تایبه‌تیی و گشتییه‌كانی خه‌ڵك، كه‌وتونه‌ته ئه‌ستۆی خه‌ڵك خۆی، موچه‌ی هاووڵاتیان ئه‌وه‌نده كه‌مكراوه‌ته‌وه كه هه‌ڕه‌شه‌ی جدیی بۆ ئاشتیی و كاسه‌ی ماڵ و ئاسایشی كۆمه‌ڵایه‌تیی و ئارامیی تاكیش دروستكردووه، له‌به‌رامبه‌ردا باج و ڕسومات و گومرگ و سزاكان ئه‌وه‌نده زیادیانكردووه له توانستی هه‌ژارو ده‌وڵه‌مه‌ندانیشدا نه‌ماون، له‌هه‌مانكاتیشدا ئه‌م داهاته ناوخۆییانه بۆ خزمه‌تگوزارییه‌كان وه‌ك پێویست خه‌رجناكرێنه‌وه‌و به‌شی زۆریان ده‌ڕژێنه‌وه خزمه‌تی كه‌سی ناو حیزبه ده‌سه‌ڵاتداره‌كان، یان هه‌ر ته‌نها ئه‌وان مافى خه‌رجكردنیان هه‌یه بۆ خزمه‌تی گشتیی.\nڕاشی گه‌یاندووه: سێكته‌ره‌سه‌ره‌كییه‌كانی وه‌ك په‌روه‌رده‌و فێركردن و خوێندنی باڵاو ته‌ندروستیی و پۆلیس و ئاسایش و كشتوكاڵ، فه‌رامۆشكراون، متمانه به بانك و سیستمی دارایی و ماڵیی نه‌ماوه، بیمه له هیچ سێكته‌رێكدا نییه‌و هاووڵاتیان له هه‌ر سێكته‌رێكدا دووچاری ڕوداوێك ببن، ده‌فه‌وتێن.\nهه‌ڤال ئه‌بوبه‌كر ڕاشی گه‌یاندووه: هه‌رێمی كوردستان و یه‌كه كارگێڕییه‌كانی ئێستا له‌به‌رده‌م پێنج هه‌ڕه‌شه‌ی جدیدان ئه‌وانیش:\n1. به‌ریه‌ككه‌وتنی هێزه چه‌كداره‌كان و خۆپیشانده‌ران.\n2. به‌رپابوونی شه‌ڕی ناوخۆ.\n3. دوو ئیداره‌یی تا ڕاده‌ی دوو هه‌رێمیی.\n4. گه‌ڕانه‌وه‌ی ده‌سه‌ڵاتی ئیتحادیی.\n5. فه‌رزكردنی هێزی سه‌ربازیی یه‌كێتیی و پارتیی له ناوچه‌كانی خۆیاندا.\nپارێزگاری سلێمانی هۆشداریش ده‌دات ئه‌گه‌ر به‌خێرایی به ده‌م چاره‌سه‌ركردنی كێشه‌و قه‌یرانه‌كانه‌وه نه‌چین ئه‌وا:\n1. هه‌موو سێكته‌ره خزمه‌تگوزاریی و ئابووریی و دارایی و ئیداریی و یاسایی و كۆمه‌ڵایه‌تییه‌كان ده‌وه‌ستن.\n2. هه‌یمه‌نه‌ی سه‌ربازیی- حیزبیی، له شاره‌كاندا به‌رده‌وامده‌بن، مانایه‌ك بۆ داموده‌زگا حكومییه‌كان و خه‌باتی مه‌ده‌نیی و سه‌روه‌ریی یاسا نامێنێته‌وه.\n3. به‌ریه‌ككه‌وتن و توندوتیژییه‌كان كه سه‌رچاوه‌یان له برسێتیی و نادادیی و بێموچه‌یی و بێكاریی و بێده‌ره‌تانیی و شكستی مۆدێلی حیزبیی - ئه‌منییه‌وه نه‌ك ده‌وڵه‌تیی - مه‌ده‌نییه‌وه، گرتووه؛ زیاتر ده‌بن.\n4. دۆخه‌كه به‌ره‌و به‌ریه‌ككه‌وتن و شه‌ڕی ناوخۆ و شه‌ڕی كۆمه‌ڵایه‌تیی ده‌چێت، ئاسایشی كۆمه‌ڵایه‌تیی و سیاسیش ده‌كه‌ونه به‌ر هه‌ڕه‌شه.\n5. هه‌رێمی كوردستان ده‌كه‌وێته به‌ر مه‌ترسیی دوو ئیداره‌یی و دوو هه‌رێمییه‌وه.\n6. ده‌سه‌ڵاتی ئیتحادیی ده‌گه‌ڕێته‌وه بۆ هه‌رێمی كوردستان و كیانێك به‌ناوی حكومه‌تی هه‌رێمی كوردستانه‌وه نامێنێت.\nله‌كۆتای نامه‌كه‌شدا ڕایگه‌یاندووه:به‌نوێنه‌رایه‌تیی هه‌موو خه‌ڵكی پارێزگاكه‌م، كه له‌گه‌ڵ نوێنه‌رانی به‌شی هه‌ره زۆریاندا كۆبوومه‌ته‌وه، ئه‌م نامه‌یه‌م خسته به‌رده‌ستان، ده‌خوازم به هێزی لۆژیك و هه‌نگاوی خێراو بوێرانه، هیواو دادو ئازادیی و ئاشتیی و بژێویی و ژیان و ئاوه‌دانیی و ئارامیی و ئاسایش و متمانه و سه‌روه‌ریی یاسا؛ بۆ نیشتمان بگه‌ڕێننه‌وه و بۆ ئه‌و مه‌به‌سهته‌ش چاوه‌ڕوانی وه‌ڵام و هه‌نگاوتانین.


پوختەی کۆنگرەکەی ئەپڵ، زانیاری تەواو لەسەر بەرهەمە نوێیەکان بزانە! – کەی ئای تی ئێن\nئەپڵ 8, ئه‌یلول 2016\nدوێنێ شەو کاتژمێر ٨ بەکاتی هەولێر کۆمپانیای ئەپڵی ئەمریکی لە شاری سانفرانسیسکۆی سەر بە ویلایەتی کالیفۆرنیا، کۆنگرەیەکی تایبەتی ئەنجامدا و لە کۆنگرەکەدا گرنگترین و نوێترین بەرهەمەکانی خۆی ڕاگەیاند. لە کۆنگرەکەدا، ئەپڵ دوو ئایفۆنی نوێی نایابی ڕاگەیاند بە ناوەکانی ئایفۆن ٧ و ئایفۆن ٧ پڵەس، هەروەها ڕاگەیاندنی کاتژمێرێکی هۆشمەندی نوێ بە ناوی ئەپڵ وۆچ ٢، جگە لەمانەش ئاماژەدان بە چەند بەرهەمێکی نوێی وەک AirPods و ڕاگەیاندنی کاتی گەیشتنی وەشانە نوێیەکان.\nلە سەرەتادا کۆنگرەکە بە گرتەیەکی ڤیدیۆیی تیم کوک دەستی پێکرد، لە ڤیدیۆکەشدا تیم کوک بە هاوبەشی لەگەڵ James Corden گۆرانی دەڵێت، دوای ئەوەش تیم هاتە سەر سەکۆ و بەخێرهاتنی میوانانی کرد.\nدوای ئەوە تیم کوک باسی لە خزمەتگوزاری Apple Music کردوو و ئاماژەی بەوەدا کە لە ئێستادا نزیکەی ١٧ ملیۆن بەکارهێنەر بەشدارن لە خزمەتگوزارییەکە. لە ڕووداوێکی چاوەڕوان نەکراویشدا، لەو کاتەدا هەژماری ئەپڵ لە تویتەر لە جریوەیەکدا و بەر لەوەی لە کۆنگرەکە باس لە ئایفۆنی نوێ بکرێت، وێنە و ناوی ئایفۆنی نوێی بڵاوکردەوە!\nدوای ئەمانەش، میامۆتۆ هاتە سەر سەکۆ و باسی لە یارییەکی نوێ کرد بۆ سیستمی iOS کە بریتییە لە Super Mario Run.\nئەم یارییە مەودایەکی دوورودرێژ لەخۆ دەگرێت و یاریکەر دەتوانێت گەشت بەنێو نەخشەکەدا بکات و پارە کۆبکاتەوە، جگە لەمەش یارییەکە دۆخی یاری دوو کەسی لەخۆدەگرێت کە ڕێگە بە دوو کەس دەدات لەگەڵ یەکتر یاری بکەن و کێبڕکێ بکەن، شایەنی باسە یارییەکە لە ماوەی داهاتوودا لە کۆگای App Store بەردەست دەبێت.\nدوای باسکردنی ئەم یارییە، تیم کوک هاتەوە و باسی لە بواری پەروەردەیی و تێکەڵ بوونی لەگەڵ ئەپڵ کرد. ئاماژە بەوە درا کە لە ئێستادا ئەپڵ پەیوەندی لەگەڵ ١١٤ قوتابخانە و ٥٠ هەزار قوتابی هەیە، ئەم پەیوەندیەش بە مەبەستی هێنانەکایەی وانەی فێرکاری تایبەت بە کۆد داڕشتنە لەژێر دروشمی “هەموو کەسێک دەتوانێت کۆد بنووسێت”. دوای ئەوەش بە گشتی باس لە جیهانی کۆد داڕشتن کرا لەگەڵ خزمەتگوزاری iWorks.\nلێرەوە باسە گرنگەکە دەستی پێکرد! دوای هەموو ئەمانە، تیم کوک هاتەوە سەر سەکۆ و دەستیکرد بە باس کردنی بەرهەمە نوێیەکانی ئەپڵ! لەم بابەتەدا تەواوی زانیارییەکان لەسەر بەرهەمە نوێیەکانی ئەپڵ دەنووسین و بە ڕیزبەندی باسی تەواویان دەکەین، لەگەڵمان بن.\nدوای ئەوەی ڕۆژی ٢٤\_٤\_٢٠١٥ ئەپڵ یەکەمین کاتژمێری هۆشمەندی ڕاگەیاند بە ناوی Apple Watch، بۆ ئەمساڵیش کۆمپانیاکە هاتەوە مەیدان و کاتژمێرێکی نوێی ڕاگەیاند. لە سەرەتادا تیم کوک ئاماژەی بەوەدا کە کاتژمێری ئەپڵ ژمارەیەکی پێوانەیی لە فرۆشتن تۆمارکردووە و پێش زۆرێک لە بڕاند و ماڕکە جیهانییەکان کەوتووە.\nهەروەها ئاماژەشی بەوەدا کە لە ئێستادا ئەپڵ وۆچ یەکەمین و پێشکەوتووترینی کاتژمێرە هۆشمەندەکانە لەڕووی فرۆشییەوە. دوای ئەوە جێف ویڵیامز هاتە سەر سەکۆ و باسی سیستمی وەگەڕخەری watchOS کرد بە نوێترین وەشانی watchOS 3 و ئاماژەدان بە گۆڕانکارییەکانی ئەو وەشانە. دواتر باس لە یاری Pokemon GO کرا و ئاماژە بەوەدرا کە لەمەودوا بەکاربەرانی ئەپڵ وۆچ دەتوانن یاری بە پۆکیمۆن گۆ بکەن و چێژ لە یارییەکە وەربگرن.\nکاتی ڕاگەیاندنی نەوەی نوێی کاتژمێری ئەپڵ هات! ویڵیامز هاتەوە سەر سەکۆ بۆ ڕاگەیاندنی نەوەی نوێی کاتژمێری ئەپڵ، لە سەرەتاشدا لەڕێگای کورتە ڤیدیۆیەکەوە ئەو کاتژمێرە نوێیە ناسێنرا.\nئەم کاتژمێرە نوێیە نەوەی دووهەمی زنجیرەکانی کاتژمێری ئەپڵە و دەناسرێت بە Apple Watch 2. دوای ئاماژەدان بەم کاتژمێرە نوێیە، لە سەرەتادا باس لە توانای دژەئاوی کاتژمێرەکە کرا و ئاماژە بەوە درا کە کاتژمێرەکە توانای خۆپاراستنی لە ئاو هەیە تا قووڵی ٥٠ مەتر! توانای خۆپاراستن و پتەوی کاتژمێرەکە زۆر زیاتر کراوە لەچاو پێشوو، بەکارهێنەر دەتوانێت تا ڕادەیەکی زۆر لە سەلامەتی کاتژمێرەکەی دڵنیا بێت.\nشاشەی ئەم کاتژمێرە لە جۆری نەوەی دووەمە و دوو هێندەی شاشەی ئەپڵ وۆچی پێشوو ڕووناکترە، بوونی پڕۆسێسەرێک کە بە ڕێژەی %٥٠ خێراترە، هەروەها پڕۆسێسەرێکی گرافیکی باشتر و دوو هێندە خێراتر.\nئەم کاتژمێرە نوێیە بە تەواوی پشت بە خزمەتگوزاری GPS دەبەستێت.\nئەپڵ وۆچ ٢ چەند جۆر و شێوەی جیاواز لەخۆ دەگرێت، ئەپڵ بە هاوبەشی لەگەڵ کۆمپانیای نایک جۆرێکی تایبەتی لەو کاتژمێرە دروستکردووە و تیایدا ڕووکار و دیزاینێکی جیاواز لەخۆدەگرێت، ئەم جۆرەش ناونراوە بە Apple Watch Nike+.\nئەم کاتژمێرە زیاتر تایبەتە بە کەسانی وەرزشییەکان، چەند زانیارییەکی تایبەت لەخۆدەگرێت بۆ بواری وەرزشی و بەکارهێنەر لێی ئاگادار دەبێت. کاتژمێرەکە بە چوار ڕەنگ دروستکراوە لەسەر بنەمای ڕەنگەکانی ڕەش و سپی.\nکاتژمێری ئەپڵ وۆچ زنجیرەی دووەم بە نرخی ٣٦٩ دۆلار بەردەست دەبێت بۆ فرۆشتن لە ١٦ ی ئەم مانگەوە، لەگەڵ توانای داواکاری پێشوەختە بۆ کڕینی ئەم کاتژمێرە نوێیە، داواکارییەکانیش لە ٩ ی ئەم مانگەوە دەستپێدەکەن.\nبە کورتی، جیاوازی ئەم کاتژمێرە نوێیە بە بەراورد لەگەڵ ئەپڵ وۆچ ١:\nشاشەیەکی باشتر و دوو هێندە ڕووناکتر\nپڕۆسێسەرێکی دوانی باشتر و %٥٠ خێراتر\nپڕۆسێسەرێکی گرافیکی خێراتر\nبوونی پاڵپشتی تەواو بۆ خزمەتگوزاری GPS\nبوونی خۆپاراستنێکی زۆر پێشکەوتوو دژی ئاو تا قووڵایی ٥٠ مەتر\nلەخۆگرتنی چەندەها شێوە و ڕووکاری جیاواز\nدانانی چەندەها ڕووکاری سەرەکی شاشە بۆ کاتژمێرەکە\nدروستکردنی جۆرێکی تایبەت بە وەرزشوانان بە ناوی Nike+\nئایفۆن ٧ و ٧ پڵەس\nپێش ڕاگەیاندنی ئایفۆنی نوێ، تیم کوک هاتە سەر سەکۆ و باسی لە چەند ئامار و زانیارییەک کرد. تیم ئاماژەی بەوەدا کە ئەپڵ تاکو ئێستا زیاتر لە ١ بلیۆن ئایفۆنی فرۆشتووە. دوای ئەوە باسی لە گۆڕانکاری و نوێکارییەکانی وەشانی ئای ئۆ ئێس ١٠ کرد. ئینجا بابەتە گرنگەکەی کۆنگرە دەستیپێکرد! تیم کوک نەوەی نوێی ئایفۆنی ڕاگەیاند بە دوو جۆری نوێ، ئەو دوو جۆرەش بریتین لە ئایفۆن ٧ و ئایفۆن ٧ پڵەس، لە خوارەوەدا زانیاری تێروتەسەل لەسەر ئایفۆنی نوێ باسکراوە و دەتوانیت گشت تایبەتمەندییەکانی ئایفۆنی نوێ بزانیت.\nدیزاین و شێوەی ئەم دوو ئایفۆنە نوێیە زۆر نزیکن لە دیزاینی ئایفۆن ٦ ئێس. بەڵام لەگەڵ ئەوەشدا، چەند گۆڕانکارییەکی سەرەکی کراون لە ئایفۆنی نوێدا. لەم ئایفۆنەدا، ئەلەمنیۆمی زنجیرەی ٧٠٠٠ بەکارهاتووە کە ڕووکارێکی سەرنجڕاکێشی پێداوە، هەروەها ئەم دوو ئایفۆنە نوێیە شاشەیەکی نایاب و سەرنجڕاکێش لەخۆ دەگرن.\nئایفۆنە نوێیەکان بە پێنج ڕەنگ بەردەستن کە بریتیین لە (زێڕی، گوڵی زێڕی، زیوی، ڕەش، ڕەشی قەترانی)، ئەو ڕەنگەی کە گرنگییەکی زۆری پێدراوە لە ئایفۆنی نوێدا بریتییە لە ڕەشی قەترانی، ئەم ڕەنگە شێوە و دیزاینێکی زۆر سەرنجڕاکێشی هەیە و بەکارهێنەر سەرسام دەکات.\nیەکێکی تر لە گرنگترین تایبەتمەندییەکانی ئایفۆنی نوێ، بریتییە لە توانای خۆپاراستن دژی ئاو و خۆڵ و تۆز. لە ئایفۆنی نوێدا تەکنەلۆژیای IP67 بەکارهاتووە کە توانای خۆپاراستنی زۆر دەدات بە ئایفۆنەکە دژی ئاو و تەنانەت خۆڵ و تۆز، بەمەش ئەم دوو ئایفۆنە نوێیە پارێزراوی زیاتر وەردەگرن.\nیەکێکی تر لە گرنگترین گۆڕانکارییەکانی ئایفۆنی نوێ، بریتییە لە گۆڕینی دوگمەی سەرەکی ئایفۆن لە دوگمەیەکی پارچەیی ڕەقەکاڵاییەوە بۆ دوگمەیەکی لەمسی خێرا و ئاسان.\nلەڕێگای ئەم دوگمەیەوە دەتوانیت کاری پەنجەمۆر (Touch-ID) ئەنجام بدەیت، ئەمە جگە لە بەڕێکردنی کارەکانی Apple Pay و ڕێکخستنی ئایفۆن و چەندەها کاری تر لەڕێگای ئەم دوگمەیەوە.\nیەکێکی تر لە خاڵە هەرە گرنگەکانی نوێکاری ئایفۆنی نوێ، بریتییە لە کامێراکەی. ئەپڵ لە ساڵانی ڕابردوودا، دەتوانین بڵێین گرنگی پێویستی بە کامێرا نەدەدا، بەڵام بۆ ئەمساڵ، ئەوەی بۆ هەموو کەسێک پشتڕاستکردەوە کە توانای بەرهەمهێنانی کامێرای پێشکەوتووی هەیە، کامێرای یەک هاوێنەیی ئایفۆن ٧ و دوو هاوێنەیی ئایفۆن ٧ پڵەس ئامانجی ئەپڵن بۆ بەرەو پێشبردنی بواری کامێرای ئایفۆن.\nڕوونی کامێرای پشتەوەی ئەم دوو ئایفۆنە نوێیە ١٢ مێگاپیکسڵە بە پشت بەستن بە تەکنەلۆژیای OIS بۆ جێگیرکردنی کامێراکە لە کاتی گرتنی وێنە، هەروەها ڕوونی کامێرای پێشەوە ٧ مێگاپیکسڵە، کامێرای ئەم دوو مۆبایلە ڕووناکی (فلاش)ـێکی زۆر باش لەخۆدەگرن لە جۆری Quad-LED و دەبێتە یارمەتیدەری کامێراکە بۆ بارودۆخی تاریکی.\nهەروەکو پێشتر ئاماژەمان پێدا، ئەپڵ گرنگییەکی زۆری بە کامێرای ئایفۆنە نوێیەکان داوە، کۆمپانیاکە شەش هەستەوەری جۆراوجۆر بەکارهێناوە بۆ کامێرای ئایفۆنەکان، کە یارمەتییەکی زۆری کامێراکە دەدات بۆ بەرزکردنەوەی ئاستەکەی و گونجاندنی لەگەڵ کەش و هەوای تاریک.\nئەو تەکنەلۆژیای جۆری OIS کە لەم دوو ئایفۆنە نوێیەدا بەکارهاتووە %٥٠ باشتر و جێگیرترە لە چاو ئایفۆن ٦ ئێس. کامێرای ئەم دوو ئایفۆنە %٥٠ ڕووناکترە لەچاو ئایفۆن ٦ ئێس، ئەمەش بە بەکارهێنانی ڕووناکی Quad-LED. جگە لەمانەش، بواری تۆمارکردنی ڤیدیۆ لە کامێراکە گەشەی پێدراوە و ڕووناکیەکی زیاتری هەیە لە حاڵەتی تاریکیدا، لە هەموویشی گرنگتر ئەوەیە کە دەتوانرێت ڤیدیۆ بە ڕوونی 4K تۆمار بکرێت!\nبەپێی وتەی ئەپڵ، لە کامێرا ئەم دوو ئایفۆنەدا چەندەها تەکنیکی نوێ و پێشکەوتوو بەکارهاتووە و کامێراکە بە ئاستێکی زۆر بەرزەوە کارەکانی خۆی ئەنجام دەدات.\nئەمە بە شێوەیەکی گشتی لەسەر کامێرای ئایفۆن ٧، لەگەڵ ئەوەی لە کامێرای دوو هاوێنەیی ئایفۆن ٧ پڵەسیشدا زۆربەی ئەو تەکنیکانە بەکارهاتوون، بەڵام بێگومان کامێرای ئەمەیان پێشکەوتووترە لەچاو ئایفۆن ٧. گرنگترین گۆڕانکاری کە ئەپڵ لە ئایفۆنێکی نوێدا ئەنجامی دا، بریتییە لە دانانی کامێرای دوو هاوێنەیی بۆ ئایفۆن ٧ پڵەس. لەم دوو هاوێنەیەدا چەندەها تەکنیک و هەستەوەر بەکارهێنراون.\nئەپڵ هاوشێوەی ساڵانی ڕابردوو، بۆ ئەمساڵیش پەرەی بە شاشەی ئایفۆنە نوێیەکان داوە و باشتر کراوە لەچاو شاشەی ئایفۆنی پێشوو. شاشەی ئەم دوو ئایفۆنە نوێیە %٢٥ ڕووناکترە لەچاو ئایفۆن ٦ ئێس، ئەمە جگە لەوەی تەکنەلۆژیای پێشکەوتوو بەکارهاتووە بۆ پێدانی توانایەکی بەرز بە شاشەکە.\nقەبارەی شاشەی ئایفۆن ٧ (٤.٧ ئینچ) ـە بە ڕوونی ١٣٣٤ بە ٧٥٠ پیکسڵ، لە بەرامبەردا قەبارەی شاشەی ئایفۆن ٧ پڵەس (٥.٥ ئینچ) ـە بە ڕوونی ١٩٢٠ بە ١٠٨٠ پیکسڵ.\nدوای بەرهەمهێنانی ٩ جۆری جیاوازی پڕۆسێسەر لەلایەن ئەپڵەوە، ئەمجارە ئەپڵ هەنگاوی نا بۆ ڕاگەیاندنی نەوەی دووەمی پڕۆسێسەرەکانی بە ناوی A10. ئەم پڕۆسێسەرە کە لەم دوو ئایفۆنە نوێیە بەکارهاتووە، دوو هێندەی پڕۆسێسەری ئایفۆن ٦ خێراترە، ئەمە جگە لەوەی کە ئەم پڕۆسێسەرە پشتگیری لە درێژترین ڕێژەی تەمەنی باتری ئایفۆن دەکات کە لە پێشوودا نەبووە.\nئەم پڕۆسێسەرە لە جۆری چوار ناوکییە و خێراییەکی باشی هەیە، ئەمەش توانای زیاتر دەدات بە ئایفۆنەکان بۆ ئەوەی بە شێوەیەکی باشتر و خێراتر ئەرکەکانیان ئەنجام بدەن، جگە لەمەش، پڕۆسێسەری وردی گرافیک گەشەی پێدراوە و ٣ جار خێراترە لەچاو ئایفۆن ٦.\nیەکێکی تر لە گۆڕانکارییە گرنگەکانی ئایفۆنی نوێ، زیادکردنی بیرگەی ناوەکییە تا ٢٥٦ گێگابایت، هەروەها ماڵئاوایی کرا لە بیرگەی ١٦ گێگابایتی و لەم دوو ئایفۆنە نوێیەدا بیرگەی ناوەکی بە فراوانی ٣٢ گێگابایت، ١٢٨ گێگابایت و ٢٥٦ گێگابایت بەردەست دەبێت.\nگرنگترین گۆڕانکاری لە ئایفۆنی نوێدا سڕینەوەی دەرچەی بیستۆکی گوێیە. ئەمە یەکێک بوو لە بەرچاوترین نوێکارییەکانی کۆمپانیای ئەپڵ بۆ ئایفۆنی نوێ، ئەمەش بۆ پێدانی تەنکی و ڕوونیەکی باشتر بە ئایفۆنەکە. لەمەودوا بەکارهێنەران دەتوانن لەڕێگای دەرچەی بارگاوی کردنەوەوە بیستۆکەکانیان بەکاربهێنن بۆ پەیوەستکردنی بە ئایفۆنەکە.\nتەنها ئەوەندە نا، بەڵکو گۆڕانکارییەکی تریش ئەنجامدراوە کە زۆر گرنگە بۆ سیستمی دەنگیی ئایفۆنەکە. لە ئایفۆنی نوێدا دوو بڵندگۆ لە جۆری ستیریۆ دانراون کە دەنگەکەیان دوو هێندەی ئایفۆن ٦ ئێس بەرزتر و ڕوونترە.\nیەکێکی تر لە بەرهەمە نوێیەکان، بریتییە لە بیستۆکی AirPods، ئەپڵ دوای ڕاگەیاندنی ئایفۆنی نوێ و لە بڕگەی دەنگیدا ئاماژەی بەم بەرهەمە نوێیەدا.\nئەم بیستۆکە زیرەکە بووە جێگای سەرنجی ئامادەبووان و ڕۆژنامەنووسان چونکە لە تایبەتمەندیەکانیدا هاتووە کە ئاسانکاریەکی باش دەکات بۆ گوێ، ئەمەش لە ڕێگای لاشەیەکی ڕاستەقینەوە کە بۆ گوێیەکانت دروست کراوە، ئەوەش پێویستە بڵێین کە دیزاینی بیستۆکەکە هەمان دیزاینی بیستۆکەکانی پێش خۆیەتی بەڵام ئەوەی ئەم بیستۆکە لەوانی تر جیا دەکاتەوە تایبەتمەندیە بەرزەکانیەتی لە چاو بیستۆکەکانی تری ئەپڵ، لەوانەش توانای پەیوەستکردنی بیستۆکەکە بە ئایفۆن لەڕێگای بێ تەل!\nتایبەتمەندیەکانی ئەم بیستۆکە:\nگەیەنەری دەنگ بە وایفای بێ بوونی هیچ وایەرێک (بێ تەل)\nچالاککردنی تایبەتمەندی سیری بە دوو کرتە\nباتری بە توانستی ٥ کاتژمێر\nخاوەن چیپی W1 کە وا لە وایفای بیستۆکەکە دەکات باشتر و باشتر بگەیەنێت.\nلە تایبەتمەندی سیری دا دەتوانیت فەرمان بکەیت بە دەنگ بۆ زیاد کردنی میوزیک یان دەنگی بیستۆکەکە، یاخود دۆزینەوەی\nنزیکترین شوێن کاتێک بتەوێت بڕۆیت بۆ شوێنێک و بتەوێت نزیکترین شوێن بدۆزیتەوە، هەروەها فەرمان کردن بە پەیوەندی تەلەفۆنی و پێکردنی میوزیک و گۆرانی.\nشایەنی باسە ئەم بیستۆکە زیرەکە لە مانگی ۱۰ ی ئەمساڵ بەردەست دەبێت بە نرخی ١٦٠ دۆلار.\nئەم دوو ئایفۆنە نوێیە لە بەرواری ١٦ ی ئەم مانگەوە دەست دەکرێت بە فرۆشتنیان، لەگەڵ توانای داواکردنی پێشوەختە کە لە بەیانیەوە دەستپێدەکات. سەبارەت بە نرخەکانیان، نرخی ئەم دوو ئایفۆنە بەم شێوەیە دەبێت:\nلەکۆتاییدا و دوای ڕاگەیاندنی ئەم بەرهەمە نوێیانە، ئەپڵ ئاماژەی بەوەدا کە وەشانەکانی iOS 10 و watchOS 3 و tvOS 10لە ١٣ ی ئەم مانگەدا دەگات بە بەکارهێنەران، هەروەها وەشانی macOS Sierra ڕۆژی ٢٠ ی ئەم مانگە دەگات.\nتاگەکان ئای ئۆ ئێس ئایفۆن ئەپڵ بابەتی گرینگ کۆنگرە موبایل مۆبایل هەواڵ هۆشمەند


راپرسی: ئۆباما خه‌راپترین سه‌رۆکی ئه‌مه‌ریکا له‌وه‌تای جه‌نگی جیهانی دووهه‌مه‌وه\nراپرسییه‌کی نوێ له ئه‌مه‌ریکا کراوه ده‌ر‌یده‌خات ئه‌مه‌ریکاییه‌کان له‌وباوه‌ڕه‌دان سه‌رۆک باراک ئۆباما خه‌راپترین سه‌رۆک بووه له‌وه‌تای دووهه‌م شه‌ڕی جیهانییه‌وه.\nچوارشه‌ممه، زانکۆی" کوینیپیاک" بڵاویکرده‌وه مانگی رابردوو راپرسییه‌کی ئه‌نجام دابوو له گه‌ڵ زیاتر له 1400 دنگده‌ری ئه‌مه‌ریکایی که له‌سه‌تا 33یان به‌ڕێز ئۆباما-یان له‌ڕیزی خوارووی 12 سه‌رۆکانی ئه‌مه‌ریکا داناوه‌که له‌وه‌تای 1945 خزمه‌تییان کردووه، له‌سه‌تا 28یان ده‌ڵێن سه‌رۆکی پێشووتر جۆرج ده‌بلیو.بۆش دووهه‌م خه‌راپترین بووه.\nرانڵد رێگن که له زۆربه‌ی هه‌شتاکان سه‌رۆک بوو، له لایه‌ن 35 له‌سه‌دی ئه‌وانه‌ی راپرسیان له‌گه‌ڵ کرابوو به باشترین سه‌رۆکی ئه‌مه‌ریکا له وه‌تای دووهه‌م شه‌ڕی جیهانی هه‌ڵبژێردرا. دواتر سه‌رۆک بیل کلنتن(له 90کان سه‌رۆک بوو) له‌لایه‌ن سه‌تا 18ی ده‌نگده‌ران به‌باشترین سه‌رۆک هه‌ڵبژێردرا.\nله راپرسییه‌که‌دا، نومره‌ی خه‌راپ درا به سه‌رۆک ئۆباما له‌به‌ر ڕێبازی ئابوری، رێبازی ده‌ره‌وه، بیمه‌ی ته‌ندروستی و تێرۆریزم، هه‌رچه‌نده ئه‌وانه‌ی رایان وه‌رگیرابوو په‌سنی رێبازی ئۆباما له سه‌ر مسه‌له‌ی ژینگه پارێزی-یان دابوو.


بۆچی ئالیگرێن داعشێ ل ئەلمانیا كەڤالێن شێوه‌كاره‌كێ ئێزدى ژناڤبرن؟ - رۆژناما بنگەهێ لالش\nمەھدی حەسەن: کلتۆر و ھۆنەرێ شنگال بێ خودانە\nمەھدى حەسەن:جەژن و رۆژيێن خدر لياس د باوەريا ئێزديان دا\nبۆچی ئالیگرێن داعشێ ل ئەلمانیا كەڤالێن شێوه‌كاره‌كێ ئێزدى ژناڤبرن؟\nالتاريخ: حوزه‌یران 20, 2016\nفى :ئێزدیاتی, رەوشەنبیری\nشیۆەكار قاسم شەرقی دكورتە ددیدارەكێ دا بۆ رۆژنامەیا ئەڤرۆ دیاركر، ل سالا 2015ێ دا وی و هەڤكارێ خۆ یێ شێوەكار “موسافر قاسم” پێشانگەهەكا فۆتۆگرافی ل ژێر ناڤێ “شنگال” ل سەر كارەساتا شنگال ل باژێرێ لینگیدی یێ هانۆڤەرێ ڤەكر،بۆ ماوەیێ چار هەیڤا یە بەردەوام بوو ل مۆزەخانا ” باینی”.\nشەرقی گۆتژی هندەك كەسێن ناسنامە نەنیاس رابوون ب ژناڤبرنا كەڤالێن من یێ لۆگۆیێ داعشێ ل سەر بوو د پێشانگەهێ دا،هەروەسان پۆلیس و مۆزەخانە رابوون ب بەلاڤكرنا نووچەی و هەتا نها ژی لێكۆلین دبەردەوامن ل دۆر بوویەرێ و هێشتا ئەنجامدەرێن بوویەرێ نە هاتینە زانینە.\nد دووڤ دا گۆت:”ئارمانجا من ژ هۆنەرێ شێوەكاریێ ئەوە شرۆڤەكرنا رۆژێ و سروشتی و واتەیا ژیانێ دكەڤالێن خۆدا دیاركەم ،ئارمانجا من ئەوە پێشانگەهەكا فۆتۆگرافی قوتابخانەیەكا هۆنەری ل ناڤچەیا كەرسێ یا شنگالێ دناڤ قوتابیێن خۆدا ڤەكەم”.\nشەرقی دیاركر:”ئێكەم پێشانگەه وی ل سالا 2007 ێ ل شنگالێ ڤەكر و ل سالا 2013 پێشانگەهەك ل ئەلمانیا ڤەكر ل باژیرێ بۆخلت، هەروەسان ل دۆر كارێ داهاتی ژی ل دوماهیا هەیڤا شەش یا ئەڤ سالە ل گەل شێوەكارەكا ئەلمانی و هەڤكارێ خۆیێ شێوەكار ” موسافر قاسم ” دێ پێشانگەهەكا دی ڤەكەین”.\nشەرقی ژ دایكبوویێ سالا 1990 یێ كۆمەلگەها خانەسۆرێ سەر ب قەزا شنگالێ ڤە،نها ل ئەلمانیا ئاكنجیە.\nالسابق: ژنا كورد وەكی پێشمەرگەی دبەرەڤانیكرنا كوردستانێ دە رۆلێ خۆ گێرایە\nالتالى: پەرلەمانتارەك:هەتا نۆكە هەزار ژنێن ئێزدی هاتینە رزگاركرن